“Lehen asko fermentatzen zen gurean, baina kultura hori galdu egin da”\nHartzidura prozesuetan aditua eta aritua da Nerea Zorokiain Garin nafarra, Fermentación liburuaren egilea. Duela hogei urte baino gehiago egin zuen topo hartziduraren munduarekin, erdi-kasualitatez erdi-kausalitatez. “Sukaldaritzako irakaslea nintzen garai hartan, eta etxean zenbait fermentu egiten nituen. Pixkanaka, hartziduraren inguruko oinarrizko ikastaroak eskatzen hasi zitzaizkidan han-hemen, eta horrela hasi nintzen mundu honetan sakontzen”, gogoratu ditu hastapenak. Geroztik, hartziduraren munduak iraultza moduko bat bizi izan du, eta egun, eraldatzeko prozesu horri eskaintzen dio bere jardun osoa.\nTira, baina goazen oinarrira… zer da zehazki hartzidura prozesua? Honela laburbildu du Zorokiainek: “Mikroorganismoen bidez elikagaiak eraldatzea da hartzidura. Azken batean, mikroorganismoek ugaltzeko eta hazteko darabilten metabolismoa da fermentazioa, eta guk hori erabiltzen dugu haiek utzitako ‘hondakinak’ onak zaizkigulako mikrobiotarako eta elikagaiak digeritzen laguntzeko”. Harreman sinbiotiko moduko bat da xomorro horiekin duguna, beraz: haiek onurak dakarzkigute, eta guk haiei jaten ematen diegu, hazi daitezen.\nBarazki fermentuak egiten ditu batik bat Zorokiainek, hain zuzen, horietan hazten diren mikroorganismoak gure gorputzekoen oso antzekoak direlako. Hartzidura prozesuen bidez lortutakoek mikrobiota birpopulatu eta gorputzean bioaniztasuna sortzen dutela nabarmendu du adituak. Izan ere, baratze eta baso askotan gertatu den bezala, gure barruan ere bioaniztasun galera handia izan dela dio Zorokiainek: “Herrialde ‘garatu’ deituriko hauetan dugun arazo handienetakoa da bioaniztasun falta, eta hein batean, horregatik daude gaur egun hainbeste digestio-arazo”. Erdi-umorez, zera gehitu du: “Inork ez du Lactobacillus jakin baten desagerpenaz hitz egiten, baina hori ere gertatzen ari da!”.\nGaltzen joan den kultura\nSagardoa, garagardoa… fermentu gutxi batzuek bizirik diraute gure kulturan, baina nafarrak adierazten duenez, urteen poderioz ohitura eta jakintza handia galdu egin da. “Asko fermentatzen zen hemen garai batean, elikagaiak kontserbatzeko aukera handiegirik ere ez zegoelako batez ere, baina inkisizioarekin kontserbatzeko modu asko erabat galdu ziren. Zergatik? Bada, etxean egiteko zegoen kultura eta jakintza galtzea ekarri zuelako”, dio. Noski, horrez gain, hozkailuen eta kontserbatzeko beste modu “erosoago” batzuen sorrerarekin ere, hartzidura prozesuak galdu egin dira.\nDuela hogei bat urte, Zorokiain gai honen bueltan hasi zenean, apenas zegoen informaziorik gaiaren inguruan. Ez ikastarorik, ez internetik, liburu oso gutxi eta guztia ingelesez. Egun askoz zabalduago dago kontua, eta zabalpen horretan bere alea jartzen ari da iruindarra (hemen ikus daiteke bere webgunea). Ikastaroak eta asesoramendua emateaz gain, hartziduraren munduan murgildu nahi dutenentzako nahiz honezkero hasiak direnentzako liburu aproposa atera zuen, todostuslibros.com plataforman eskura daitekeena.


Barakaldok proiektu aitzindaria jarri du martxan txakurren jabe gizalegezkoak saritzeko - Barakaldoko Euzko Alderdi Jeltzalea\nHasiera > Albisteak > Barakaldok proiektu aitzindaria jarri du martxan txakurren jabe gizalegezkoak saritzeko\nBarakaldok proiektu aitzindaria jarri du martxan txakurren jabe gizalegezkoak saritzeko\nBarakaldok hirian erroldatutako 8.500 txakur inguru ditu. Horrek esan nahi du barakaldarren % 8,5k maskota daukala. Barakaldoko Udalak proiektu esperimentala, aitzindaria eta berritzailea jarri du martxan, hirian txakurrekiko bizikidetza hobetzeko eta errazteko. ´Barakaldo City Dog´ ekimenak txakurren jabe gizalegezkoak sarituko ditu, eta esklusiboki eta dohainik eskainiko die haien txakurren inguruan gehien kezkatzen zaizkien gauzen inguruko informazioa eta aholkularitza.\nBarakaldoko Udalak, hala, auzokideen erkidego bat sortu nahi du, maskoten jabe gisa dituzten balore gizalegezkoengatik nabarmenduko dena. Erkidego horren parte izateak ahalbidetuko die kideei haien txakurren zainketaren eta jarreraren inguruko hainbat hitzaldi eta tailerretan parte hartzea.\nErkidegoan sartzeko beharrezkoa izango da pertsona bakoitzak konpromisoa hartzea ´Barakaldo City Dog Project Akordioa´ izenekoa betetzeko. Txakurraren ongizate fisiko, mental eta soziala sustatzea; txakurrak bere beharrak leku egokietan egiteaz arduratzea eta sortzen dituen gorozkiak jasotzea; txakurra lotuta eramatea eta beste pertsona edo txakurrak molestatzea ekiditea, eta jarrera begirunetsua eta jasanbera izatea sor daitezkeen egoera gatazkatsuetan, txakurren presentzia dela eta.\nProiektuaren parte izateko, informazio-hitzaldiak burutuko dira. Horietan, proiektua sakonean azalduko da eta erkidegoan alta emango dute. Ekimen horretan parte hartzeko izena ematen duen pertsona bakoitzak ´Barakaldo City Dog´ txakurrarentzako lepokoa jasoko du plastiko gogor batean eta txakurrengan ikusgai egoteko diseinatuta, txakurren tamaina eta ilajea edozein dela ere.\n¨Txakurrak identifikagarria eramatearen xedea da herritarrek ezagutu ahal izatea animalia hori zaintzen duen pertsona gizalegezkoa dela, bere txakurraren ekintzak bere gain hartzen dituela, eta esfortzua egiten duela egiaztagiri hori lortzeko eta mantentzeko¨, azaldu du Gorka Zubiaurrek, Hirigintza Diziplina, Ingurumen eta Osasun Arloko zinegotziak.\nHalaber, jabe gizalegezkoek ´Barakaldo City Dog´ txartela jasoko dute. Horrekin, partaideentzat bakarrik egindako ekimenetan parte hartu ahal izango dute.\nPRAKTIKA ONEN AITORPENA\nEsfortzu horren truke, udal kanpainak jabeak sarituko ditu ´Barakaldo City Dog´eko adituek eskainitako doako informazio-hitzaldiak antolatuz eta orientabide etologiakoak emanez. ¨Gustatuko litzaiguke maskotak dituztenei sortzen zaizkien kezkak eta zalantzak ezagutzea eta gai horietan sakondu ahal izatea. Hasieran, proiektuak hitzaldiak planteatzen ditu txakurraren jarrera ulertzearen inguruan, nola antzeman eta konpondu antsietate edo oldarkortasun arazoak; nola bukatu txakurren beldurrekin edo aholku edo teknikak animaliaren ongizatea lortzeko eta jarrera-arazoei aurrea hartzeko¨, iragarri du Zubiaurrek. ¨Orientabide etologiakoak ere emango dira. Jabeei orientazioa emango zaie jarraitu beharreko ibilbideaz, haien txakurrekin arazorik izatekotan¨.\nProiektu aitzindari horrek ´Theyellowdog´ programa martxan jartzea jasotzen du. Programa hori kolore-kode batean oinarritutako teknika da, maskoten gizartekoitasun-maila antzemateko. Kolore gorriko, horiko eta berdeko lazoak banatuko dira. Jabeek erabakiko dute zein lazo lotu haien txakurren lepokora, txakurrengana hurbiltzea komeni den edo ez kontuan izanik.\n¨Haiengana hurbiltzeko arazorik duten txakurrek lazo gorria izango dute. Beraz, kontuz ibiltzea komeni da eta hurbildu baino lehen galdetzea. Lazo horia eta berdea jarriko zaie haiengana hurbiltzeko arazorik ez duten txakurrei¨, azaldu du zinegotziak. ¨Adituek esaten digutenaren arabera, seinaleztapen-sistema arrunt horrek lasaitasuna ematen die txakurren jabeei, haiengana hurbiltzen direnei eta txakurrei beraiei¨.\nGIZALEGEAREN KONTRAKO JARRERAK MURRIZTEA\n´Barakaldo Big City´ urtebetez hedatuko da hirian, eta hilero hitzaldiak edo tailerrak egingo dira. Proiektu berritzailea da, zeren eta ikaskuntza positiboko tekniketan eta animaliaren eta gizakiaren jarreraren funtsetan oinarritzen baita. ¨Holako kanpainekin beti seinalatzen dira gizalegearen kontrako jabeak, eta uste dugu badela garaia egoerari buelta emateko eta haien maskotekin jarrera zuzena eta egokia dutenengan erreparatzeko. Haiek dira nabarmentzea merezi dutenak, ziur gaudelako gehiengoa direla¨, azpimarratu du Zubiaurrek.\nKanpaina horrek xede du bide publikoan txakurren gorozkien presentzia murriztea; gizalegearen kontrako txakurren jabeen jarrera gizalegezkoa eta erantzukizuna handitzea, eta Barakaldoko herritarrek txakurrei eta haien jabeei buruz daukaten irudia hobetzea.


escribir - Elhuyar dictionaries\nescribir al correr de la pluma\nv.intr./v.prnl./v.tr. idatzi, izkiriatu\nescribe novelas policíacas: polizia-nobelak idazten ditu\nescríbeme cuando llegues a casa: etxera heltzen zarenean idatz iezadazu\nsabe escribir al dictado: esanera idazten daki\nse escribían por navidades: Gabonetan elkarri idazten zioten\nKatedralean emango duten emanaldian, ´Aingeruak eta deabruak´ programa aurkeztuko dute. Luis XIV.aren gorteko musika frantsesa, Eguzki Errege gisa ezagutzen zenaren gortekoa, joko dute. Batez ere, garai hartako zango-biola jotzaile handiak izan ziren Marin Marias eta Antoine Forqueray-k idatzitako piezak.>\nDurante su interpretación en la Catedral presentarán el programa ´De Ángeles y Diablos´, que recorrerá la música francesa de la corte de Luis XIV, también conocido como el rey Sol, y más en concreto las piezas escritas por Marin Marais y Antoine Forqueray, dos de los más grandes violagambistas de la época.\nLiburu hau Sabino Arana Fundazioaren lankidetzaz egindako ikerketa-egitasmoaren emaitza da eta Ekonomi Itunak, 1876an abian jarri zenetik eta 1937an Bizkaian eta Gipuzkoan ezeztatu zen arte izandako berriztapenei buruz prentsa idatzian azaldutako espainiarren mota guztietako iritziak biltzea du helburu.>\n1959an idatzi zuen 'Becket edo Jainkoaren ohorea' lana Anouilhek eta testuak berehalako arrakasta lortu zuen eszenatokietan. Peter Glenville zuzendariak zinemara eraman zuen eta Peter O'Toole eta Richard Burton jarri zituen Henrike Erregearen eta Thomas Becketen paper nagusiak antzezten.>\nAnouilh escribió 'Becket o el honor de Dios' en 1959, y el texto fue un éxito inmediato en los escenarios, siendo llevado al cine por Peter Glenville con Peter O´Toole y Richard Burton en los papeles protagonistas del Rey Enrique y Thomas Becket.\n90ko hamarkadaren lehen urteetan ekin zionidazle-lanari, eta orduan, batik bat haur eta gazteentzako literaturtestuak idatzi zituen.>\nA comienzos de la década de losaños 90, inició su carrera como escritor,escribiendo principalmente textos literarios dedicados alpúblico infantil y juvenil.\n1929an idatzi zuen lehen obra eta, 1937an, lehen arrakasta handia lortu zuen: 'Ekipajerik gabeko bidaiaria'.>\nEscribió su primera obra en 1929, y en 1937 obtuvo su primer gran éxito con 'El viajero sin equipaje'.


Datorren eguaztenez, urriak 7, Gizalegezko Lanaren aldeko Munduko Eguna ospatuko dogu eta, hori dala-eta Langile Pastoraltzak “gizalegezko lanaren” aldeko ibilaldi-paseorako deia egin eban. Jarduera, Bilbon eta Sestaon garatu zan eta uriburuan, Areatzako kioskotik atara eta kalez kale ibili ziran barriro be bertara bueltatzeko. Sestaon, Kasko plazan bildu ziran. Langile Pastoraltzak deialdia egin dau, gainera, egunotan “ERAGILE, GIZALEGEZKO LANAREN ALDE” kanpainan parte hartu daigun, bere web orrrialdean eskuratu daiteken dortsala inprimatu eta aldean jarri eta ibiltera, arineketan egitera edo pedalei eragitera… atara gaitezan, argazkia atara eta pastoralobrera@bizkeliza.org helbide elektronikora edo 605764775 whatsappera bialdu daigun, egindako kilometro-kopurua adieraziz.\nIrailean era urrian ospatzen dihardue maiatzean, osasun-alertaren eraginez, atzeratu egin behar izan ebezan Lehenengo Jaunartze gehienak. Honako honegaz batera agertzen dan argazkian, atzo Ermuan Lehenengo Jaunartzea egin eben neskato-mutikoak azaltzen dira. Hemen, azken berrogeta hamar urteetan, ume guztiek tunikaz egiten dabe jaunartzea. Katekistak arduratzen dira tunika horreek egin eta konpontzeaz, urtez urte berrerabili daiezan. Alex Alonso parrokoaren esanetan, “bakuntasun, neurritasun eta bardintasuna” nabarmendu gura doguz. Aurton, gainera, Pastoral Barrutian maskara homologatuak egin dabez ume eta katekistentzat, “danak bardin joan daitezan”.\nZapatuan hasi zan Begoñako Andra Mari Bizkaiko zaindariaren bederatziurrena, bere eguna datorren domekaz, urriak 11, ospatzen da-eta. Aurton, jente-kopuru mugatuak parte hartu ahal izango dau ospakizunetan eta, hori dala-eta, aldez aurretik hartu beharko da lekua edozein eleizkizunetarako. Ordu honeetan ospatuko dira Eukaristiak: 8:00etan, 10:00etan, 12:00etan (On Mario Izeta gotzaina buru dala), 13:00ean, 16:00etan, 18:00etan eta 20:00etan (On Joseba Segura gotzain laguntzailea buru dala). Ospakizunen batean parte hartu gura dabenek, barikura arte –urriak 9- gorde daikie lekua 94 412 70 91 telefonora deituz, eguerdiko 12:00eetatik 13:30etara eta arratsaldeko 17:00etatik 18:30etara. Eukaristia guztiak zuzenean emongo dabez eleizbarrutiaren youtube kanaletik.\nAtzo –urriak 4, domeka-, Eleizbarrutian Diakonoen eguna ospatu zan. Bizkaian 9 diakono dagoz, 3 hautagai eta hautagai izan daitekezan beste 5 lagun. Arratsaldez, diakonoak eta euren senideak On Joseba Segura gotzain laguntzaileagaz alkartu ziran Begoñako Gogarte Etxean eta zazpietan Eukaristia ospatu eben.\nEta atzo, Bizkaiko afrikar alkarteak hileroko Eukaristia ospatu eban Bilboko San Anton parrokian. Hilaren lehenengo domekaz ospatuko dabe Eukaristia, abenduan izan ezik, 20an izango da-eta. Hona hemen egunak: azaroaren 1a, abenduaren 20a, urtarrilaren 3a, otsailaren 7a, martxoaren 7a, apirilaren 11, maiatzaren 2a eta ekainaren 6a.\nGizalegezko Lanaren aldeko ekitaldia, zapatuz, Areatzan


Dena prest domekako 1936ko borrokaldien errekreaziorako — Elgetako UdalaTelegram GlyphTelegram Glyph\n2013-04-26T10:16:00+02:00 2013-04-26T10:16:00+02:00 2013-04-26T10:16:00+02:00\nIlusioa da nagusi domekan lehen aldiz egitekoa den errekreaziorako; bihar, zapatua, egingo dute entsegu orokorra Asentzion.\nLan aste gogorra izan da honakoa Elgetan. Eguna hurbildu ahala gehitzen joaten den urduritasunari azken orduko ezusteak gehitu zaizkio eta antolatzaileak lanez lepo ibili dira.\nDomekako ekitaldia ondo ateratzea nahi dute denek. Alde batetik, errekreazioa egiten den lehenengo aldia delako, eta bestetik, ordezkaritza instituzional garrantzitsua espero dutelako Elgetan. Udalak aditzera eman duenez, ekitaldian izango dira Eusko Jaurlaritzako bozeramaile Josu Erkoreka, zehazteke dagoen Gipuzkoako Foru Aldundiko ordezkari bat, Elorrioko alkate Ana Otadui, Bergarako zinegotzi Jaione Isazelaia, EAko Pello Urizar eta EBko Isabel Salud, besteak beste.\nFigurante askok antolatzaileen esku utzi dute zein paper irudikatu erabakitzeko ardura, eta esan beharra dago astelehenean jakin-minarekin agertu zirela asko arropak jasotzera. Gainerako materiala —kaskoak, fusilak, pistolak...— bihar arratsaldean Asentzion egingo duten entseguan jasoko dute.\nDomekako errekreazioan, milizianoek eta gudariek tropa frankistak gelditu zituzteneko gertaerak irudikatuko dituzte: 1936ko urriko gertaerak. Astondoa pirotekniak leherketa kontrolatuekin irudikatuko ditu orduko bonbardaketak eta tiroketak. Hala, segurtasun neurri zorrotzak hartu beharko dira, eta antolatzaileek ondo seinaleztatuko dute ikusleek non kokatu behar duten. "Publikoari eskatzen diogu seinaleztapenak errespetatzeko eta ikusleendako prestatutako guneetatik ez irteteko", adierazi dute.\nIntxorta 1937 kultur elkarteako Josuren Murgizuk egin ditu gidoi lanak. Talde edo batailoi ezberdinak ondo identifikatutako egongo dira, eta bakoitzak bere ofizial arduraduna izango du. . Horien guztien gainetik, bando bakoitzak arduradun orokor bat izango du: tropa frankistek Josuren Murgizu eta miliziano eta gudariek Jon Etzezarraga. Guztien joan-etorriak behar den moduan koordinatzeko, Intxortako atea paretik zuzendari orokor lanak egingo ditu Elgetako Turismo teknikari Iraitz Lazkanok. Eguraldiak ekitaldia ez zapuztea gelditzen da orain. Errekreazioa 12:00etan egingo dute lubakien gunean.\nHogei bat minutuko errekreazioa\n1936ko urriko bonbardaketen simulaziorekin emango diote hasiera errekreazioari. Isilune baten ostean gudari eta milizianoak lubakietan kokatzen ikusiko ditugu. Orduan, tropa frankistak Asentzio aldetik gerturatuko dira. Erasorako kokatuko dira, eta tiro trukaketa hasiko da. Frankistek zauritu ugari izango dituzte, eta atzera egingo beharko dute. Bertsoekin amaituko da ekitaldia.\nEhun bat boluntario\nEhun bat lagun elkartuko dira antzezpenerako —tartean 25 bat elgetar—. "Uste baino emakumezko gehiagok eman dute izena", adierazi du Intxorta 1937 kultura elkarteko Josuren Murgizuk. "Bik La Belga izeneko posizioan egondako bi emakume belgikarren papera egingo dute. Gainerakoak, eta garaiko dokumentazioan oinarrituta, erizainen taldean sartu ditut". Murgizuren esanetan, emakumezkoen zeregina oso garrantzitsua izan zen gerran, baina frontean oso gutxi egon ziren. "Sozialistak izan ziren inplikatuenak", esan du.\nErregularrak, falangistak, erreketeak, armadako soldaduak, erizain taldea, gudari eta milizianoak, fusilak, kaskoak, talde bakoitzaren ikurrak... arropa eta material ugari prestatu behar izan da, errekreazioa dokumentazio historikoan oinarrituko baita. Ekimenak 16.000 euroko aurrekontua du eta Eusko Jaurlaritzako Turismo Sailak 12.800 euroko dirulaguntza eman du. Norbanakoek egindako ekarpena ere eskertu dute antolatzaileek.


Kudeatzaile lanetan, urte gogorrak ere bai - Ahotsak.eus\nKudeatzaile lanetan, urte gogorrak ere bai Donostian bulegoan egon zen lanean, kontabilitatea eramaten. Aitari galdetu zioten ea Bergarara joango zen lanera, eta hark esan zien berari galdetzeko. Enpresa kudeatzaile lanak: langileak hartu, bidali... Azkoitira joaten zen sarri, Epelde y Larrañagara. Urte txarrak ere izan zituzten, kredituak ordaindu ezinda. Bankuekin zituzten zor denak kitatu zituen, makina batzuk salduta. Lantegi askotan bankuei zorrak ordaindu gabe geratu zirela dio, dirua eduki arren. Zazpi hilabete kosta zitzaion zegokion pentsioa kobratzea, adina baino urtebete lehenago itxi zelako lantegia. Nagusiak ez ziren familiakoak; haien izen-abizenak esaten ditu, eta zituzten lantegi batzuen izenak.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BER-327-005 kodeko bideoa nahi duzula aipatzea: ahotsak@ahotsak.eus\nDonostian bulegoan egon zen lanean, kontabilitatea eramaten. Aitari galdetu zioten ea Bergarara joango zen lanera, eta hark esan zien berari galdetzeko. Enpresa kudeatzaile lanak: langileak hartu, bidali... Azkoitira joaten zen sarri, Epelde y Larrañagara. Urte txarrak ere izan zituzten, kredituak ordaindu ezinda. Bankuekin zituzten zor denak kitatu zituen, makina batzuk salduta. Lantegi askotan bankuei zorrak ordaindu gabe geratu zirela dio, dirua eduki arren. Zazpi hilabete kosta zitzaion zegokion pentsioa kobratzea, adina baino urtebete lehenago itxi zelako lantegia. Nagusiak ez ziren familiakoak; haien izen-abizenak esaten ditu, eta zituzten lantegi batzuen izenak.\nGaia(k): Ekonomia eta industria » Emakumeak lan-munduan (etxetik kanpo) , Ekonomia eta industria » Krisi industriala , Lantegiak » Ekonomia eta industria » Gipuzkoako lantegiak » Debagoieneko lantegiak\nGreba garaiko arazoak\nLanean arrosarioa errezatzen


Grobbendonk - Wikipedia, entziklopedia askea.\nMarianne Verhaert (en)\n2280 eta 2288\n51°11′31″N 4°44′19″E / 51.1919°N 4.7386°E / 51.1919; 4.738651°11′31″N 4°44′19″E\nHerentals, Herenthout, Nijlen, Vorselaar eta Zandhoven\n11.123 (2018ko urtarrilaren 1a)\n11.172 (2020ko urtarrilaren 1a)\nGrobbendonk (nederlanderaz ahoskatua: ˈɣrɔbəndɔŋk) Belgikako iparraldean dagoen hiria da, Flandriako Anberesko probintzian dagoena. Udalerriaren barruan, herri hauek daude: Bouwel eta Grobbendonk bera. 2013ko urtarrilaren 1ean 11.047 biztanle zituen.\nRik Van Looy, txirrindularia, bitan Munduko Txapeldun.\nHerman Van Springel, txirrindularia, bigarren Frantziako Tourran.


"Pello Joxepe..." - - Alea.eus\nIgor Muñoz Oñederra 2018-05-21 10:03\nPaco Ibañez kantautorea. / El Periódico.\n"Hainbat bertsiotan entzun dugun abesti hura mende hasieran hizpide izan zen Israelen."\nItaliako Giroaren hasiera Jerusalemen, ez dagokion kontinenteko Eurovision lehiaketa komertzialean parte hartzea,… ugaria da Israeletik gurera heltzen den propaganda. Bitartean, Nakba zorigaiztoko gertaera hartatik 70 urte igaro direnean, larriak izaten jarraitzen dute Ekialde Hurbiletik jasotzen ditugun albisteak. Ankerrena, militar sionistek azken hilabetean, Gazako mugan inpunitate osoz eragindako sarraskia.\nIsraeletik heltzen zaigun albiste nahastearen artean, musika eta Euskal Herriarekin zerikusia duen pasadizo fribolo batek atentzioa eman dit.\nBatzuek ez duzue jakingo Paco Ibañezek, Francoren garaian erregimenaren aurka irmoki aritutako kantautore valentziarrak, ama euskalduna izanda, gaztaroa Adunako baserri batean igaro zuela, baita euskara amatxoren ahotik ikasi ere. 1998an, garai euskaldunari gorazarre egite aldera, Ibañezek Imanol Lartzabalen laguntzaz Oroitzen bataiatutako diskoa argitaratu zuen. Euskal abesti bilduma hartako 11. pista, protagonista izango dugun Pello Joxepe kanta herrikoia zen. Izan ere, hainbat alditan eta hainbat bertsiotan entzun dugun abesti hura mende hasieran hizpide izan zen Israelgo hedabideetan.\n1967. urtean Naomi Shemer abeslari eta poeta israeldar ospetsuak Yerushalaim shel zahab (Urrezko Jerusalem) izeneko abestia musika jaialdi batean aurkeztu eta izugarrizko arrakasta lortu zuen herrikideen artean.\nEgun haietan, Israelek Sei Eguneko erasoaldia burutu zuen, eta, kondairak dioenez, Gaza, Zisjordania eta Jerusalem Ekialdea okupatzean Israelgo armadak ereserki bilakatutako kanta berri hura abesten zuen.\nIzugarria zen, ordea, Urrezko Jerusalemen melodiak Pello Joxepe euskaldunarekin zuen antza. Naomi Shemeri gai horren inguruan galdetutako bakoitzean, inongo lotsarik gabe kasualitateari egozten zion kontua eta plagioa erabat ukatzen zuen.\n2004. urtean, berriz, Naomi hiltzear zegoela, nolabait gezurraren zama jasan ezinda, eskutitz zintzoa igorri zion Gil Aldema musikagileari, eta Paco Ibañezek abestutako seaska kantaren eraginak aitortu zituen. Izan ere, 1962. urtean Ibañezek Tel Avivera egindako bidaia batean, gauero lagun artean abesten zituen abestietako bat Pello Joxepe zen. Gaueko-jai horietako batean, eta, hor dago koxka, Naomi Shemer eta bere oroimen xurgatzailea han izan ziren.


564 Dudu - Wikipedia, entziklopedia askea.\n1905eko maiatzaren 9a\n« 563 Suleika • 565 Marbachia »\n564 Dudu, asteroide gerrikoan aurkitutako 564. asteroidearen izena da. 1905eko maiatzak 9an aurkitu zuen Paul Götz astronomo alemaniarrak Heidelbergeko behatokitik. Bere behin-behineko izendapen zientifikoa, 1905 QM zen.\n563 Suleika Asteroidea\n1905eko maiatzak 9an aurkitua Ondorengoa\nOrriaren azken aldaketa: 15 abendua 2019, 20:07.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Sistema sekuentzial programagarriak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Sistema sekuentzial programagarriak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 3 Elektrizitatea eta Elektronika (Lanbide Arloa) 3 Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 3 Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... Instalazioa eta mantenimendua (Lanbide Arloa) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 3 Sistema automatizatuak (Modulua) Sistema sekuentzial programagarriak (Modulua) 2 Elektrizitatea eta automatismo elektrikoak (Modulua) 2 Instalazio domotikoen eta automatikoen konfigurazioa (Modulua) 2 Linea automatizatuen muntaia- eta mantentze-lanak (Modulua) 2 Muntaia- eta mantentze-lan elektriko/elektronikoak (Modulua) 2 Sistema elektroteknikoak eta automatizatuak (Heziketa zikloa). Goi maila 1 Automatismo Elektrikoak, Pneumatikoak eta Hidraulikoak (Modulua) 1 Fabrikazio-teknikak (Modulua) Guztiak ikusi ... gutxiago ...


Txinako Chain Stopper fabrikatzaileak eta hornitzaileak - Kalitate handiko eta aurreratua - LIG Itsas Makineria\nKate-tapoia hornitzaileakï¼Œ fabrikatzaileak eta fabrika Txinan - Shandong Luchen Heavy Machinery Co., Ltd. Txinan egindako kalitate handiko Kate-tapoia gara, eskulan aurreratuarekin. Ziur egon zaitezke gure Kate-tapoia erosteko, gure aurrekontua behar baduzu, prezioen zerrenda eman dezakegu.\nJIS F2002 Barra motako kate-tapoia\nJis F2002 barra motako kate-tapoia torlojuen bidez muntatzen da. Barra motako kate-tapoiak barra erabiltzen du aingura-kateak estutzeko eta irristatzea eragozten du.\nPelican Hook Katearen tapoiak\nPelican Hook Chain Stoppers â€‹Produktuaren xehetasunak: Itsasoko askatze azkarreko Pelican Hook Chain Stopper; Aplikazioa: aingura maneiatzeko merkatuan gelditzeko gailu trebeenetako bat bezala, buia eskuz berreskuratzea; Materiala: trakzio handiko aleazio altzairu gogortua; Froga proba: gutxienez 1,5 aldiz karga-tentsioa; Segurtasun Laneko Karga: 5 aldiz MBL; Ziurtagiria: BV, ABS, LR; Diseinu pertsonalizatua eskuragarri;\nErosi Txinan egindako kalitate handiko eta teknologia aurreratua Kate-tapoia Lig-i. Txinako Kate-tapoia fabrikatzaile, hornitzaile eta lantegietako bat izanik, gure produktuak erosi aurretik aurrekontua lortu nahi baduzu, prezioen zerrenda eman dezakegu.


2019ko ekainaren 17a, astelehena | Ordua Euskal Herrian 09:30:12\n1893an Orlando Fergusonek Lurreko mapa hau marraztu zuen, Parallax hitzontziaren teoria zentzugabeetan oinarrituta. Egun AEBetako Kongresuko liburutegian dago ikusgai.\nIngalaterra, 1849. Samuel Birley Rowbotham (1816–1884) asmatzaile eta idazleak Zetetic Astronomy: Earth Not a Globe (Astronomia Zetetikoa: Lurra ez da globoa) izenburuko lana argitaratu zuen Parallax izenordez. Hasieran hamasei orrialdeko panfletoa besterik ez zena 200 orrialdera iritsi zen hamabost urte geroago, eta 1881eko azken bertsioak 430 orrialde ditu. Izenburuak dioen moduan, Rowbothamek, berak asmatutako metoda erabiliz –astronomia zetetikoa–, Lurra laua zela ondorioztatu zuen.\nParallax-en arabera, kontinenteek ozeanoan flotatzen dute, ozeanoa elurrezko eta izotzezko basamortu batek inguratzen du eta desertu izoztuaren atzean labar eskergetan amaitzen da Lurra. Lurrazalaren azpiko suari esker existitzen dira kontinenteak eta ozeano urtua. Baina su hori ez da nahikoa, nonbait, Lurraren erdian dagoen Ipar Poloaren inguruko izotzak urtzeko.\nBetiere haren teoriei jarraiki, Eguzkia, Ilargia eta izarrak guregandik kilometro gutxira daude. Eguzkiak Ipar Poloaren inguruan egiten du bira, beti abiadura berdinean eta Ilargiak, lanpara bailitzan, berezko dirdira du eta erdi gardena da. Eta eklipseak? Eklipseek, Rowbothamen arabera, bazuten azalpena; kontua zen berak oraindik ez zuela aurkitu. Eta bestela, Bibliara ere jo zezakeen bere teorietarako. Finean, Bibliak azaltzen zuen Lurraren osaera: goian zerua eta behean Infernuko sua. Orduan, Infernuko suak ozeanoa urtu eta lehorreko bizitza ahalbidetu badu, ez da hain txarra izango... Parallax-en teoriek, jakina, ez zuten ez bururik ez buztanik, eta ordurako Lurra esferikoa dela aspaldi egiaztatuta zegoen. Baina Rowbothamek ez zuen hori traba izan hogei urtez ia Ingalaterra osoa ibiltzeko bere teoriak eztabaida publikoetan defendatzen. Eta eztabaida gehienak irabazten zituen, gainera.\n1864ko egun batez Plymoutheko hondartzan agertu zen, Richard Proctor astronomoak jotako desafioari erantzunez. Parallax-en aurkariek zioten hondartzan ipinitako teleskopiotik hamalau miliara dagoen Eddystone itsasargiaren linterna soilik ikusiko zela, nahiz eta apur bat gorago dagoen muinotik itsasargi osoa ikusten den. Baina egun hartan linterna erdia besterik ez zen ikusten, airearen errefrakzioa ohi baino txikiagoa zelako. Edonola argi zegoen lurrazala ez dela laua, baina Parallax-ek sutsu aldarrikatu zuen espero zenarekiko desberdintasun hura bere aurkariek ziotenaren kontrako froga zela. Bertaratutako asko konbentzitu zituen.\nErretorikan trebea zen Parallax, baina aurkarien gainetik gailentzen zen ahots ozena zuen aliatu nagusi. Sinesteko gogoz zegoen publikoa ere bai. Egun hain ohikoa den hitzontzi ozenen arrakasta ez zen haren oinordetzan utzitako gauza bakarra izan. Flat Earth Society (Lur Lauaren Elkartea) sortu zuen hil baino lehen; zientziaren aurkako korronteen haztegi ezin hobea den AEBetan elkartea bizirik dago oraindik, eta milaka jarraitzaile ditu.\nKanal hauetan artxibatua: Historia | Zientzia


2018-2019ko EPEko hainbat kategoriatako epaimahai kalifikatzaile izendatuak – info.Donostialdea\n2018-2019ko EPEko hainbat kategoriatako epaimahai kalifikatzaile izendatuak\negilea Atención a los profesionales · 2022, 2 maiatza\n998/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Diplomadun Sanitarioak lanbide-taldeko Erizaina kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\n999/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Diplomadun Sanitarioak lanbide-taldeko Lan Osasuneko Erizaina kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\n1001/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Diplomadun Sanitarioak lanbide-taldeko Fisioterapeuta kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\n1004/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Diplomadun Sanitarioak lanbide-taldeko Optikan eta Optometrian Diplomaduna kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\n1005/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Diplomadun Sanitarioak lanbide-taldeko Terapeuta Okupazionala kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\n1007/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Teknikari Espezialista Sanitarioak lanbide-taldeko Anatomia Patologikoko Teknikari Espezialista kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\n1009/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Teknikari Espezialista Sanitarioak lanbide-taldeko Laborategiko Teknikari Espezialista kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\n1012/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Administrazioko Teknikari Espezialistak lanbide-taldeko Administraria kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\n1018/2022 EBAZPENA, apirilaren 5ekoa, Osakidetza-Euskal osasun zerbitzuko zuzendari nagusiarena, zeinaren bitartez Teknikari Espezialista Sanitarioak lanbide-taldeko Dietetikako Teknikari Espezialista kategorian, Osakidetza-Euskal osasun zerbitzuko zerbitzu sanitarioetako erakundeetako destinoetan, estatutupeko langile izateko hautaketa-probetarako epaimahai kalifikatzailea izendatu den.\nNext story Osasungintzako informazio digitalaren komunikazioa eta zabalkundea (ONLINE)\nPrevious story Euskara: azterketa idatzia


Literatur Emailuak » 2012 » Abuztua\nAbu 29 12\nLauaxetak poema bat eta Lizardik artikulu bat euskaratu zituzten gerra aurrean, baina gero, guk dakigula, ez da Maurice Maeterlincken lanik itzuli gurean. Flandriako idazle frantsesa jaio zela 150 urte dira abuztuaren 29an. Haren obra ezagunenak antzerkiak dira, hala nola: Arrotza (1890), Pelleas eta Melisande (1892), Monna Vanna (1902), Txori urdina (1908). Literatura Nobel Saria jaso eman zioten 1911n. Lauaxetak Hiru neskatilak (1896) poema itzuli zuen 1930ean eta Lizardik Txindurriak (1930) dibulgazio eta fabulazkoa 1933an. Maeterlinck 1949an hil zen Nizan.\nAbu 22 12\nGarcia Lorca eta Lauaxeta\nZura musika taldeak 2005ean plazaratutako Ilargi Handi Zauri Zarae diskotik erauzi ditugu Federico Garcia Lorcaren hiru poemaren euskarazko itzulpenak, Lauaxetak gerra aurrean eginak. Eta baita ere, Lauaxetarenak oinarritzat harturik, Bitoriano Gandiagari espresuki eskatu zizkioten hiru itzulpenen egokitzapenak. Garcia Lorca 1936ko abuztuaren 18an torturatu eta fusilatu zuten, eta 1937ko ekainaren 25ean Lauaxeta.\nAbu 16 12\nKanpion hil zela 75 urte\nEusko Ikaskuntzako lehendakaria eta Euskaltzaindiaren fundatzaileetako bat izan zen Arturo Kanpion politikari eta idazlea –Iruñeko haren etxean egiten zen batzar bat urtero–. Gazteleraz idatzi zuen batik bat; adibidez, Blancos y Negros (1898) eta La Bella Easo (1909) eleberriak, edo saiakerak: Gramática de los cuatro dialectos literarios de la lengua euskara (1884) eta Nabarra en su vida histórica (1914). Euskaraz idatzi zituen lan bakanak Klasikoen Gordailuan jasoak dituzu (horien artean Orreaga), eta itzulitakoak Euskarari Ekarriak gunean zerrendatuta datoz (besteak beste Gartxot, Itzaltzuko koblaria). Azken urte mordoa itsurik eman zuen Kanpionek, eta gerra sasoian estutasun eta mehatxuz itota hil zen 1937ko abuztuaren 18an Donostian, 83 urte zituela.\nAbu 08 12\nHeroi anonimo brasildarrak\nJorge Amado idazlea jaio zela 100 urte dira abuztuaren 10ean. Haren gorazarrez, Jubiaba nobela digitalizatu eta osorik eskaintzen dizugu sarean, gazte zela 1935ean argitaratua eta 1997an Balentin Olaetxeak euskarara ekarria. Kontakizuna hasi orduko ezagutuko duzu Antonio Balduino (Baldo), boxeolari beltz brasildarra, Bahiako txapelduna pisu handitan, alemaniar ilehori baten kontra borrokan; bigarren kapituluan (Baldoren haurtzaroa gogoan) agertuko da Jubiaba, azti ihar buruzuria, deabrua botila batean gatibu omen zeukana. Nelson Pereira dos Santos zinegileak eleberrian oinarrituta Jubiaba filma egin zuen 1987an, Gilberto Gilen musikarekin.\nAbu 01 12\nErregeak eta krudelkeria\nHerodoto historialari greziarraren lau kontakizun eta Ovidio poeta erromatarraren bat euskaratu zituen Juan Mari Mendizabalek Ipuin ankerrak liburuxkan (Erein, 1994). Nola edertasun biluziak Kandaules erregea heriotzara eraman zuen azaltzen du lehendabizikoan Herodotok; bigarrenean, nola heriotzazko ametsak bete egiten diren halabeharrez, Kreso erregeari gertatu bezala; hirugarrenean, Zirori buruzkoan, nola krudelkeria gorenez zigortu ohi den desobedientzia; laugarrenean, nola Kanbises erregearen ankerkeria eroaren parekoa bilakatu zen. Eta azkenik, izugarrikeria bat da Ovidioren kontakizuna: Filomela eta Prokne ahizpen mendekua Tereo tiranoaren aurka.


Elektronika eta Telekomunikazioak Don Bosco: Ur azpiko kamera\nProiektu honetarako ur azpiko kamara bat aztertuko (0.Irudia) da kamara honek 100 metrotako sakonera iritsiko da. Kontrola equipo batetik egingo da eta aktuadoreak beste ekipo batetik. Bi equipoak ethernet bidez komunikatuko dira.\nHasieran oinez batetik bestera aritzen ziren, ondoren zaldiz alde batetik bestera. Behin lurralde denak ezagunak zirenean gizakiarentzat, urontzitan lurralde berriak ezagutzeko jakin mina piztu zen (1.Irudia).\n1.Irudia Lezoko konkistako irudia\n2.Irudia Amerikako konkistaren irudia\nUr ontzi submarino batean itsasoa ezagutzeko grina sortu zen eta submarino prototipo asko egiten hasi zen gizakia (3.Irudia). Ezagutzak hartzen joan zen eta pixkanaka ur azpiko txoko berriak ezagutzen hasi zen. Gizakiak sekula ikusiriko flora eta faunak ikusi zituen. Itsasertzeko lur eremuak ikuskatzen hasia zen gizakia. Buzoekin ezagutza berriak aztertzera ere animatu zen gizakia.\n3.Irudia Lehenengo submarinoaren prototipoa\nInmertsio kamera honek 100 metroko sakonerara iristeko ahalmena du. Sakonera hori kablearen luzeeraren araberakoa da.4.Irudia Kameraren kontrola\n5.Irudia 360º biratzen den kamera\n6.Irudia Kameraren linternak\nKamera honek bi zati ditu, goiko zatia (4. Irudia) , kontrola deritzoguna eta kamera (5. Irudia) . Goiko zati honetatik kamerak grabatzen duena ikuskatzea lortuko dugu eta beheko zatian kamera eta bera mugitzeko behar duen ardatzen motor ezberdinak daude. Ur ilunetan lan egingo denez argi bi daude (6. Irudia) hauei konektaturik kamerak filma dezan ur azpiko zorua.\nUr azpiko arduinora kamara eta argiak konektatuko ditugu ( 9.Irudia ), hauek elikatzeko 7,8 voltioko lipo bat erabiliko dugu.\n8.Irudia Montaiaren eskema\nBi ekipo (bi arduino shield-ekin) elkarrekin konektatzeko ( 9.Irudia ) ehun metroko ethernet kable gurutzatua erabiliko dugu.\n9. Irudia Ethernet kable gurutzatua\nErabiliko dugun kamara ( 10.Irudia ) TTL serial kamera izango da. Arduinokin seriez komunikatuko da.\n10. Irudia TTL serial camera 11. Irudia Serboa\nKamera biratzeko bi serbo ( 11.Irudia ) erabiliko ditugu. Batak 360º ko angeluan biratuko du eta bestea 180ºan.\nZoragarria, bloga. Profesional batek egina ematen du.\nUnknown 30 de noviembre de 2015, 8:57\nLan polita egin duzue baina, sarreran beste argazki bat egongo balitz, literaturako nobela zuena izango litzateke.


Quebec-Euskadi topaketa profesionaletan hartu dugu parte — Mintzola ahozko lantegia\nQuebec-Euskadi topaketa profesionaletan hartu dugu parte\nUztailaren 2tik 5era arte, Quebeceko hainbat kultur eragile etorri dira Euskal Autonomia Erkidegora hemengo eragileekin elkartzeko.\nElkarren arteko ezagutza areagotu, bi herrialdeen arteko kultur sorkuntza eta esperientzia trukaketa sustatu eta erakusleihoak eratzeko helburuarekin, Quebec eta Euskadiko kultur eragileen arteko topaketa antolatu du Etxepare Euskal Institutuak. Guztira, arte eszenikoen, ikus-entzunezkoen, literaturaren, musikaren, artearen eta hizkuntzaren alorreko hogei bat quebectar eragile, publiko zein pribatu, etorri dira, eta hirurogei bat euskal eragilerekin biltzen ari dira Gasteizen, Donostian eta Bilbon. Uztailaren 2tik 5era arte izango dira hemen.\nHainbat euskal eragilerekin kultur sektoreka banatutako bilerak eta jarduera profesionalak egiten ari dira Quebecekoak, eta, tartean, Mintzola Ahozko Lantegiko ordezkariekin ere elkartu dira: Jon Agirresarobe, Karlos Aizpurua eta Maider Garaikoetxea izan dira Mintzolako ordezkariak.\nQuebec eta Euskadiko gobernuek bi herrialdeen arteko lankidetza bultzatzeko hitzarmena sinatu zuten 2017an; besteak beste, kultur mailako elkarlana sustatzea adostu zen, eta hortik datoz Etxepare Euskal Institutuak antolatutako jardunaldiok. 2020an bi herrialdeen arteko topaketa bat antolatzea da asmoa, Quebecen.


Gizonentzako bermuda jasangarriak, oso sendoak eta transpiragarriak, Shellstretch ehunez eginak. Ehuna Redcycle proiektuaren bitartez birziklatutako arrantza-sareetatik atera dugu. Uraren kontrako PFCrik gabeko tratamendua. Gerrialde mistoa gerrikoarekin, 3 patrika kremaileradun (2 aurrealdean eta 1 alboan).\nBermuda sendo eta transpiragarriak, Shellstretch ehunez eginak. • Arrantza-sareekin egindako ehun birziklatua. Redcycle. • Uraren kontrako PFCrik gabeko tratamendua. • Gerrialde mistoa, gerrikoarekin. • 3 patrika kremaileradun; 2 aurrealdean, eta 1 alboan.\nEhun konposaketa: 88%Poliamida 12%Elastanoa\nUNZEN M JAKA


Egunkaria aurrera » Oroigarri bat oroimenari\nOroigarri bat oroimenari\n2013, irailak 27\nGurutze Izagirre (‘Berria’)\nAdierazpen askatasuna ez da libre oraindik. Gipuzkoako Diputazioak Urrezko Bereizgarria saria eman die Egin, Egin irratia eta Egunkaria-ko langile ohiei, eta saritze horrek laguntzen du gogoratzen oraindik zauriak irekita daudela. Egunkaria auzia itxi arte eta Egin auziagatik oraindik kartzelan dauden hamar lagunak askatu arte ez da orri hori pasatuko. Eta kontatu eta jaso beharko da bi egunkari eta irrati bat inpunitate osoz itxi zituztela —euskal kulturaren mesedetan, Angel Acebes orduko Barne ministroak esan zuenez Egunkaria ixtean—, arduradunak zirenak eta ez zirenak atxilotu zituztela, torturatu, espetxeratu eta bizitza airean jarri zietela… Jaurlaritza garatzen ari den memoria historikoaren mapan leku bat beharko dute horiek ere.\nEuskal herritarren babes sendoari esker, beste bi hedabide jaio ziren, arnasberrituta. Hamaika lan birrinduta, dirutza xahututa, baina orduko kazetaritza proiektuek zutik diraute, zailtasunak zailtasun. Eta konpromisoak ere bai. Haiek ereindakoak uzta ematen segituko duelako.\n« Merezitako berotasunean Hamar urte, eta justiziarik ez da egin »


Euskararen alde lan egin dutenei esker ona Lazkaon San Prudentzio jaietan - GARA\nEuskararen alde urteetan lanean aritu direla-eta, San Benito ikastolak eta Maizpide euskaltegiak izan zuten atzo leku nagusia Lazkaoko San Prudentzio jaiei hasiera emateko jaurti zen txupinazoan. Egun gozoak dira bi erakunde hauentzat; izan ere, lehenak 50 urte betetzen ditu sortu zenetik eta bigarrenak, 25. Hain zuzen, bi urteurren horiek betetzen direla aprobetxatuz irakurri zuten pregoia. Besteak beste, hastapenak oroitu zituzten; hala nola frankismoan eta ondorengo urteetan euskara irakasteko gainditutako zailtasunak.\nOrain dela bi urte erabaki zuten Lazkaon pregoia herriko pertsonaia, elkarte edo eragile ezagun baten eskuetan uztea, antolatzaileek GARAri adierazi ziotenez.\nEkitaldia biribiltzeko gainera, Oin Arin dantza taldeak Pantxoa eta Peioren «Plazara» abestiaren -ikastoletako ereserki gisa ezaguna- doinuan dantzatu zuten. Abesti hori nolabaiteko tradizioa da jaien hasieran, eta urtero entzuten da, bertsio ezberdinetan landua. Atzo, musika eskolakoek jo zuten: trikiti, pandero eta kutxarekin. Iaz, adibidez, tronpetarekin interpretatu zuten.\nUdalak euskararen erabileraren aldeko mezua indartu eta zabaltzeko abesti apropostzat jotzen du Pantxoa eta Peioren abestia, euskaraz bizitzeko hautua ondo islatzen duelako.\nEguraldia txarra zela-eta, suziria udaletxeko balkoitik jaurti beharrean frontoitik bota zuten. Asteburuan eguraldi kaskarra iragarrita dagoen arren, festa giroa izango da asteazken arte.\nInauteri garai joana bada ere, armairuan gordetako mozorroak aterako dituzte lazkaotarrek gaur mozorroaren eguna behar bezala ospatzeko. Atzetik etorriko dira, San Prudentzio eguna, haurren eguna eta kuadrillen eguna.\nKontuan hartzekoa izango da, era berean, Herrira, Sortu eta Gazte Asanbladak txosnagunean antolatu duten programa. Herri bazkaria, umeentzat ginkana eta kontzertuak eskainiko dira, besteak beste.\nPrograma osoaren xehetasunak, baita Lazkaomendiko jaienak ere, lazkaotarrok.org gunean daude kontsultagai.


T1-Zerrenda osatzen – Hizkuntzarekin Jolasean\nJarduera honetan, jaialdian kontatuko dituzuen txisteen behin betiko zerrenda osatuko duzue.\nAurrena, banaka, txiste-zerrenda bat prestatuko duzue. Aurreko jardueran landutako txisteak mantendu ditzakezue edo, berauek txarretsi, eta ustez hobeak diren\nbeste batzuk hobetsi.\nAukeratu dituzuen txisteak Lan-koadernoan idatziko dituzue, edo jada gertu dituzuenak egokitu, aurreko jardueran ikasitako “trikimailuak” aintzat harturik. Kontaketarako oinarrizko gidoia izango dira testu horiek.\nOndoren, hartu tarte bat txisteak memorizatzeko eta entseatzeko. Entsegu horiek bakarka edo binaka egin ditzakezue. Nahikoa landuta dituzuenean, talde txikitan bildu eta bertan kontatuko dituzue. Kontaketan zehar, taldekideek oharrak hartuko dituzte eta kontaketa amaitzean, hobekuntzarako\nproposamenak egingo dizkizuete “Erregistro desberdinak aukeran” eta “Kontaketa onaren gakoak” jardueretako irizpideetan oinarrituta. Horietatik, egokiak iruditzen zaizkizuenak aintzat hartu eta Lan-koadernoko gidoietan, berauen araberako zuzenketak egin.


Igogailuko komunikazioa –\nPasa berri dugun bero itogarria hizpide nagusia izan da auzokoekin elkartu garenean. Badakigu igogailuko estuasunean eguraldia izaten dela elkarrizketak elikatzeko baliabide nagusia. Ezertarako balio ez duten komunikazioak dira igogailuko elkarrizketa horiek, ez doaz inora, isiltasuna apurtzeko helburu dute, besterik ez.\nEguraldia izatez aldakorra da eta beti dago zerbait aipatzekorik, egun hauetan beroa, besteetan euria, hotza, haizetea eta abar. Atmosferaren etengabeko dinamikak aldaketa ugari eragiten ditu eta horrek hizpidea errazten digu gauza handirik kontatzeko ez dugunean. Baina badira beste aldaketa batzuk, sakonak, batzuk erabatekoak; eguraldiak bezala, gure bizitza baldintzatzen dute eta baldintzatuko dute geroan: lan baldintzen eta bizimoduen okertze gero eta nabarmenagoa, nahiz eta teknologia berriei esker askoz lan-ordu gutxiagorekin askoz gehiago produzitu eta gestionatu daitekeen arren; klimaren aldaketa eta ondorioz datozen egoera larri berriak; hizkuntzen eta kulturen desagertze isila eta etengabea, gehienontzat oharkabean pasatzen dena; polarizazio sozialaren hazkundea, aberats gero eta aberatsagoekin eta pobrezia gero eta zabalagoarekin; mila aurpegi duen kutsaduraren mehatxua …\nAldaketa hauek aipatzen direnean kausen eta ondorioen analisi zehatz eta serio gutxi ikus daitezke komunikabide nagusietan. Egunerokoaren aparrak estaltzen ditu kontu hauek, denbora eta lekua elkarrizketa hutsalez betez. Igogailuko elkarrizketen antzera, “informazio” moduan eskaintzen dizkiguten komunikazioak ez doaz inora, ez dute funtsik, isiltasuna apurtzen dute benetako informazio ganorazkorik eman gabe. Aldaketa sozialen inguruan, aldaketa klimatikoez, tantaz tanta erasotzen duen etengabeko eskubide sozial eta politikoen galeraz … non daude eztabaida serioak, elkarrizketa sakonak eta informazio landuak? Ez komunikabide nagusietan, noski. Propio bilatu beharko dituzu, eta batzuetan ez da erraza.\nAldiz, azken urteetan eguraldiari buruzko informazioak inoiz baino zehatzagoak dira, egunero meteorologia ikastarotxoa dugu albistegietan. Eguraldian badakigu zer datorkigun, nola eta zergatik … Beste kontuetarako, igogailuko elkarrizketak.\nEguraldia, hedabideak, Igogailuko komunikazioa, mas ahedabideak, mass media\nIruñea aske, eraso sexistarik gabe (bideoa)


Beste familia bat bizi zen beraien etxean - Ahotsak.eus\nBeste familia bat bizi zen beraien etxean\nBeste familia bat bizi zen beraien etxean
Isabelen etxekoak Torrelavegatik bueltatu zirenean gerraostean, beste familia bat topatu zuten etxean, etxea erre zitzaielako haiei. Ez zuten inongo arazorik izan ez zieten ezer kendu-eta.
\nHizlaria(k): Agirrebeitia Uribe, Isabel\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DUR-032-023 kodeko bideoa nahi duzula aipatzea: ahotsak@ahotsak.eus\nIsabelen etxekoak Torrelavegatik bueltatu zirenean gerraostean, beste familia bat topatu zuten etxean, etxea erre zitzaielako haiei. Ez zuten inongo arazorik izan ez zieten ezer kendu-eta.\n- Ta zuek bueltatu ziñien etxera Torrelavegatik, problemaren bat euki zenduen etxien?\n- Isabel: Ez. Egon zuazen Teresa ta Fermiña Satorretxekue, etxie erre otsielako. Oseake, gure etxie izen zan erretako ta zeretik, zelan da? Hortik Oiztik erregular ez zan ikusten gure etxie. Ikusten zan Satorretxe ta pentsatzen abien ha zala, egon zielako horrek obusek-edo. Hori kontaten abien ba eurek kontau otsiela, Teresak-eta, fraillie.\n- Zelan euken apellidue Teresa horrek-eta? Edo Satorrotzenekuek ezango […]?\n- Isabel: Bai. Salegi, bai Fermina Salegi. Harek eon zien ta keba. Harek guri solotik patatak atara ta kamaran, kipulak eta dana. Gorde ein oskuzuen danak. Ta Matilderi te horreri, makatzak batu ta saltzen dotsienari Matildek-eta makatzak ta horrek saldu otsiezen ta ez dotsien kobrau. Eurek datozenien pagau dotsiela. “Petra Bolo” edo esaten otsien hareri.\n- Ta horregaittiik zuek, ondo?\n- Isabel: Bai, guri ez oskuen kendu ezebez. Fermiñak-eta esaten abien, juten zala jentie, baiña.\n- Eurek euezen-eta.\n- Feli: Klaro, errespetau.\n- Isabel: Ta gero Aureliak, Matilden arrebiek, edo oi arrebiek, aiztak, ba euki aban ezkondute hori, zelan da? Aurelia ba Durangoko bategaz. Baia harek gizonak euki ebazan parientiek Bittoridxan. Ta ha zan zeozer kapittana edo ez dakit zer zan. Ta etorten zan aste guztietan, segun Ferminak-eta Durangora, Aurelian etxie itxitte, ze beti topeten aban zabaldute ta lapurretan eindde. Ta etorten ei zan ta bueno. Zabarterena be jueten ei zan esaten: “ojo, que no falte nada”.\nArkotxera itzulera eta gerraostea\nBaserrira bueltatu zirenean gerrako arrastoak\n'Zatixa' elkartea erreka ondoan dago eraikita\nErdiko kalea; udaletxea beraien etxe gainera jausi zen\nEtxera itzuli eta etxea okupatuta\nEtxeko kortan bizi behar


Araudia errespetatzen dute, baina erabiltzailearengan pentsatu gabe | Revista - Part 5\nEtxeko fakturak : Araudia errespetatzen dute, baina erabiltzailearengan pentsatu gabe\n[1. or] Araudia errespetatzen dute, baina erabiltzailearengan pentsatu gabe\n[2. or] Gasa\n[3. or] Telefonoa\n[4. or] Ura\n[5. or] Etxetresna elektrikoak, energia gastuaren arduradun nagusi\nGarestien aldera jotzea merezi du, gehiago irauten dute eta\nEtxetresna elektrikoak, energia gastuaren arduradun nagusi\nBerokuntzak, ur beroak eta sukaldeak gastuaren %24 eragiten dute. Etxeko tenperaturak ez du 22 gradutik gorakoa izan behar. Ez da komeni dutxa luzeegirik edo ura tenperatura handiegian erabiltzerik ere.\nHozkailuak, gastu elektrikoaren %21. Atea irekita uzteak edo alferrik irekitzeak areagotu egiten du kontsumoa. Hozkailuak gainetik hozten duen gradu bakoitzeko %5 gehituko da gastua.\nTelebista, gastuari dagokionez hirugarren aparailua: %12. Ikusi behar ez denean itzalita edukitzea komeni da.\nGarbigailua, energia gastuaren %5, ontzi-garbigailuak baino gehiago, %1 gastatzen baitu horrek. Kasu bietan ere, ez jarri martxan beteta ez badaude.\nBeste etxetresna elektrikoak, bideoak, zurgagailuak… argindar gastuaren %13 eragiten dute.\nZenbait tresnak kontsumo txikia dute, baina etengabe entxufatuta egotean, azkenean gastu handia izaten da. Horregatik, “stand by” sistema dutenak itzaltzea komeni da erabiltzen ez direnean.\nEtxea isolatzeak energia gastuan %40ra arte aurrezten laguntzen du.\nPlaka edo egosketa gunearena baino diametro handiagoko kazola eta zartaginak erabili eta jarri ontziei tapa, berorik alferrik gal ez dadin. Azkarrago egosi eta energiatan %20 arte aurreztuko duzu. Ontzi batek egosketa-guneko bi edo hiru cm agerian uzten baditu, kontsumitu den energiaren zati bat galdu egiten da.\nPresio-lapikoak energia gutxiago kontsumitu eta denbora aurrezten du.\nHondar-beroa aprobetxatzeko, itzali sua ontzia kendu baino 5-10 minutu lehenago (bitrozeramikan hiru minutu lehenago).\nLabea itxita eduki eta saiatu ez irekitzen; pilatutako beroaren %20 gal daiteke.\nErabili erloju programatzailea eta txirrina.\nMikrouhin labeek denbora eta energia asko aurrezten dute ohiko labe eta plaken aldean\nErabil itzazu tenperatura baxuko garbiketa programak. Garbiketa 90ºCtan egin ordezk 60ºCtan eginda, ia erdira jaisten da energia gastua.\nEz jarri martxan beteta ez badaude. Horrela, gutxitu egingo duzu ur, garbikari eta energia gastua eta etxetresnak luzaroago iraungo du.\nIkuzgailu berria erosi behar baduzu, aukeratu abiadura lasterreko zentrifugatua duena, 1.200 bir/min (biraketa minutu) zentrifugatua duenak 700 bir/min-koak baino %20 gutxiago kontsumitzen baitu.\nEgiaztatu zailtasunik gabe eta ongi ixten direla ateak.\nEz sartu janari berorik; utzi kanpoan hoztu arte.\nBerria erosi behar baduzu, aukeratu modelo eraginkor eta ekologikoa. Energia gutxiago kontsumitzen dute.\nBetiko bonbillen ordez jarri kontsumo txikiko lanparak: %80 arte aurreztuko duzu energia elektrikoan. Bestalde, lanpara halogenoek, garestiago diren arren, argi gehiago egin eta berdin kontsumitzen dute eta bi edo hiru bider bizitza luzeagoa dute.\nHodi fluoreszenteek bonbilla arruntek baino hamar bider gehiago irauten dute eta eraginkorrago dira. Argi gehiago eta luzaroago behar den lekuetarako, gomendatzen dira. Lanpara fluoreszente bat itzali eta berriro piztu arte 20 minutu baino gutxiago pasa behar bada, merkeago ateratzen da piztuta uztea.\nKontsumo txikiko lanpara elektronikoek ohikoek baino zortzi aldiz gehiago iraun eta laurdena kontsumitzen dute.\nEtxebizitza erostean, erreparatu orientazioari. Zenbat eta argi-ordu gehiago, orduan eta gutxiago gastatuko duzu berogailutan.\nEgunez, altxa itzazu pertsianak: eguzkiak argia eta berotasuna emango dio etxeari. Iluntzean itxi gortinak eta pertsianak: berotasun gutxiago galduko da horrela.\nLeihoak aldatzen badituzu, kristal bikoitzekoak jarri.\nAte-leihoei juntak eta buletak jarrita, %10 gutxituko duzu bero-ihesa. Ongi isolaturiko etxebizitzetan %30 arte aurrezten da berokuntzan.\nGela bat aireztatzeko aski dira 10 minutu.\nJarri termoa etxe barruan eta erabiliko den lekuetatik, sukalde eta bainugelatik hurbil.\nBainuaren ordez, erabili dutxa: laurdena kontsumituko duzu ur eta energiatan.\nTermoaren irteeran jarri balbula nahaslea; horrela, tenperatura egonkorrean aterako da ura: erosoago izateaz gain, gutxitu egingo da kontsumoa.\nTermoa 60ºCtik gora jartzen baduzu, energia alferrik galdu eta gailuaren bizitza laburtuko duzu.\nHauta ezazu beti ontzien zikinaren araberako programa.\nBete garbigailua ahalik eta gehien. Beteta erabiltzean ur, garbikari eta energia gutxiago kontsumituko du. Eta ontzi-garbigailuak luzaroago iraungo du. “Karga erdiarekin” martxan jarri behar baduzu, erabili programa ekonomikoa.\nOntzi-garbigailua erostean, aukeratu modelo eraginkorrak. Ur eta detergente gutxiago kontsumitzen dute eta %20 aurrezten dute energian.\nZenbat kostatzen zait, elektrizitatearekin...\nMikrouhin labean basokada bat esne berotzea: 0,37 pezeta.\nGoritasun-bonbilla, ordubetez piztuta edukitzea: 1,03 pezeta.\nOntzi-garbigailua, beteta: 24 pezeta.\nOilasko bat erretzea: 23,95 pezeta.\nArrautza bat frijitzea: 2,50 pezeta inguru sukaldea elektrikoa bada eta pezeta bat inguru gasezkoa bada.\nDutxatzea: bost minutuko dutxa bat 65 eta 90 pezeta kostatzen da berogailua elektrikoa bada eta 25 eta 50 artean gasezkoa bada.\nLisatzea: ordubetez lisatzea, aparailuaren arabera, 25 pezeta inguru kosta liteke.\nArropa garbitzea: garbiketa normal bat 45 pezeta inguru kostatzen da.\nBerogailua: ordubetez berogailua martxan izatea 60 eta 85 pezeta artean kostatzen da elektrikoa baldin bada eta 40 eta 50 pezeta artean gasezko galdararen kasuan.\nJoan aurreko orrira: « Ura


Nerea Lopez : “Ebaluazioan ere ikaslea subjektu aktibo bilakatu behar dugu” – UEU365\nNerea Lopez : “Ebaluazioan ere ikaslea subjektu aktibo bilakatu behar dugu”\nueu365 | 2020-01-28\nDatorren otsailaren 8rako “Egungo Eredua Irauliz. Ebaluazio Hezitzailea Iruten” izeneko II. Jardunaldiak antolatu ditu UEUk LABekin elkarlanean. Teoriatik praktikara salto egin eta Ebaluazio Hezitzailera bidean hainbat ikastetxe egiten ari diren eraldaketa ezagutzeko aukera izango da Eibarren. Horien artean Nerea Lopez Salas irakasle eta ikertzaileak HUHEZIko esperientziaren berri emango du .\nLehenik eta behin, ezinbesteko baldintza izango da ebaluazio hezitzailearen ulermen partekatua izatea horren parte diren kide guztien artean. Ebaluazioaren helburua ikaskuntza eta irakaskuntza prozesuak hobetzea da; eta ebaluazioa prozesu horien parte den heinean, ebaluazioan ere ikaslea subjektu aktibo bilakatu behar dugu. Ebaluazioak irakaskuntza, ikaskuntza eta horretarako eskaintzen ditugun testuinguruak erregulatzen eta hobetzen lagundu behar du; hau da, ikasleari prozesuan dituen beharren eta zailtasunen identifikazioa egiten lagundu behar dio, bere bidean hobetu ahal izateko; eta irakasleari, bere praktika birplanteatzen lagundu behar dio; eta irakaskuntzaren eta eskaintzen dituen testuinguruen zein alderdi hobetu behar duen ikusarazi. Ebaluazioa, ezinbestean irakasle eta ikasleen arteko praktika partekatu bat behar du izan; izan ere, ebaluazioa ekintza sozial eta parte-hartzailea da, ekintza-ikerketa izaera izan beharko lukeena. Ebaluazioa ikaslearen garapenaren mesedetan jarri nahi badugu, garrantzitsua izango da ikaslea ebaluazio prozesuan subjektu aktibo eta gakoa izatea; bere ikaste prozesuaren gaineko kontzientzia, ardura eta autonomia eskuratzeko.\nEbaluazioa ikaste eta irakaste prozesuen alderdi bat denez, ezin dugu ebaluazioa bere horretan bakarrik aldatu; eta, aldi berean, hezkuntza bera aldatzeko ebaluazioa aldatu beharra dugu. Beraz, gure hezkuntza proiektua gauzatu ahal izateko, gure ikasteko eta irakasteko moduak behetik gora aldatu ditugu Hezkuntza eta Ikus-entzunezko Komunikazio Graduetan eta Bigarren Hezkuntzako irakasle izateko Masterrean: materiak alde batera utzi, konpetentzietan eta ikaste emaitzetan ardaztutako ikasketa plana eraiki; ikasketa emaitzak garatzeko iraupen luzeko proiektuak edo lan proposamen forma duten testuinguruak sortu; eta ikaste emaitzen ebaluaziorako eredu hezitzaile bat prototipatu dugu; eta orain inplementazioan ari gara. Bide honetan, ezinbestekoa izaten ari da ebaluazio hezitzailearen eta ardatza diren ikaste emaitzen ulermen partekatua izatea irakasle eta ikasleon artean; baita egiten dugun hori zalantzan jartzea eta egokitzea ere.\nAzpimarratu nahiko nuke ebaluazio hezitzaileak kultura aldaketa nabarmena dakarrela; eta ikasle gehienek, gure fakultatean graduetan sartu aurretik, izan duten azken ebaluazio esperientzia Selektibitatean edo Baxoan izan dela. Masterrean, aldiz, urtebete dugu Bigarren Hezkuntzako irakasleak izango diren horiekin batera ebaluazio kultura aldatzeko. Beraz, egungo eredutik aldentzeko eskola-komunitatean guztion artean eraiki beharreko eredu eta prozesu bat da ebaluazioa; besteak beste, ikaskuntza prozesu zuzenduetatik aldendu eta ikasleen autonomiari bide emateko.\nEz da beldurrik izan behar esperimentatu eta ikasteko, ekiteko eta egiten dugun hori ikertzeko; betiere komunitatean eraikitako marko teorikoa eta zentzua erabiltzen badugu. Ebaluazio hezitzaileak arduraren deszentralizazioa dakar; eta horrek irakasleari zalantzak, kezkak eta beldurrak eragiten badizkio ere, egun dugun eredutik atera beharrean gaude; ebaluazio hezitzailearen bidean arrakalak topatuz eta elkarrekin ekinez. Gakoak kontuan hartzen baditugu, beti emango ditugu pausuak aurrera. Egiten dugun horretatik ikasteko praktika komunitate profesionalek testuinguru ezin hobea ematen digute; konfiantzaz, gure ulermen eta praktikak partekatu, aztertu, eta elkarrekin eta ekipoan ikasi eta aurrera egiteko. Ebaluazioaren funtzioetako bat egiaztatzailea izan badaiteke ere, aurretik aipatutako beste funtzio hori indartzeko urratsak eman behar ditugu.


2012 honetan MAW zikloa behar bezala amaitzeko Kenny Garrett. Jazz garaikidearen all star hau saxofoi eta txirula jole aparta da, ezbairik gabe. Duke Ellingtonen orkestrako kidea eta Miles Davis handiaren taldeko kidea izan zen. Hain zuzen ere, Miles handiaren musikazko semetzat daukate.\nGarrettek hainbat disko grabatu ditu lider izanik, bai eta mende amaierako jazz musikari esanguratsuenen lankide izanik ere. Grammy sari baten irabazlea, beste bi aldiz izendatu dute.\nData: 2012ko urriaren 28a\nDeskontua: %20 Kutxabank taldeko txartelekin (4 sarrera txarteleko)\nXX. mendeko enigma\nJazza eta abesbatza musikaren arteko irabiaki ezin hobea: Umama.


IZASKUN MOYANOViernes, 5 enero 2018, 23:23Badirudi, maiz aipatzen dute, Gabonetako miraria benetan existitzen dela. Gabon Zahar gauean hamar txakurkumetxo aurkitu zituzten Urduñako kontainer batean. Guztiak adreilu bati lotuta zegoen poltsa baten barruan aurkitu zituzten. Tamalez, hauetako bi hil egin ziren, baina gainontzeko zortziek etorkizun oparoa izango dute udalerriko biztanleei esker. Urduña eta Altubeko herritar batzuek kumeak etxean hartu dituzte, tartean alkate andereak.


4.DBHko ikasleen ikasbidaia Mallorkan\nInstitutuko ikasle batzuk Burgos, Atapuerca eta Clunian izan dira\nAnatomiako ikasleak bideokonferentzia Ximena Lopez endokrinologarekin\nAstelehen eguerdian, Batxilergoko 1.mailako Anatomia irakasgaiko ikasleak, gazte transexualekin lanean aritzen den Southwestern and Children's Medical Center-eko Ximena Lopez Dallaseko endokrinologarekin jarri ziren harremanetan bideokonferentzia bidez. Klasean sexu aniztasuna landu ondoren, zituzten zalantzak argitzen ahalegindu zen medikua. Esperientzia polita izan zen.\n4.DBH-ko ikasleak Teknopolis saioan\nETB1-an emitizen den Teknopolis saioa, Zientzia, Teknologia eta ikerketari buruz jarduten da. Larunbat honetan (Apirilak 28) Zientzia Azokari buruzko saioa izan zen, batez ere. Iñaki Leturia aurkezleak hurrengo elkarrizketa egin zion gure ikasle Eneko Horrillo-ri eta Zientzia Fakultatera egindako bisita ere ikusgai agertzen da:\nOndoko estekan berriz, programa guztia ikus daiteke:\nAurrekoa 1 2 3 4 5 6 7 ... 35 Hurrengoa


41 hautesleku gehiago egongo dira uztailaren 12ko hauteskundeetan - Busturialdeko Hitza : Busturialdeko Hitza\n41 hautesleku gehiago egongo dira uztailaren 12ko hauteskundeetan\nHorietatik 100ek beste kokaleku bat izango dute, hauteskunde mahaien arteko eta hauteskunde mahai bakoitzeko langileen arteko distantziak bermatzeko.\nEusko Jaurlaritzako Osasuneko eta Segurtasuneko sailburuek gaur goizean egin dute uztailaren 12an egingo diren Eusko Legebiltzarrerako hauteskundeetarako osasun jarraibideak azaltzeko agerraldia. Jarraibide horien helburu nagusia herritarrek botoa emateko eskubidea berme osoz gauzatu ahal izatea dela esan du Nekane Murga osasun sailburuak, “betiere osasun publikoa babestuz”.\nUztailaren 12ko hauteskundeetan aurrekoetan baino 41 hautesleku gehiago egongo dira, 761 guztira; 27 gehiago Bizkaian, 6 berri Araban eta 8 Gipuzkoan. Horietatik 100ek beste kokaleku bat izango dute. Hori horrela, herritarrek arretaz irakurri beharko dutela EINek etxera bidaliko duen errolda txartela gogorarazi dute, bertan jartzen duelako hautesle bakoitzak zein hautesleku eta mahaitan eman behar duen botoa. Guztira, 2.678 hauteskunde mahai egongo dira, eta osasun sailak proposatutako osasun neurriak hartu beharko dira guztietan.\n“Hauteskunde mahaien arteko eta hauteskunde mahai bakoitzeko langileen arteko distantziak bermatzeko, udalek eta Estatistikako Institutu Nazionalak une eta leku batzuetan jendea pilatzea eragozteko alternatibak aurkitzeko ahalegina egin dute”, azaldu du Estefania Beltran de Heredia segurtasuneko sailburuak.\nGobernu Kontseiluak bihar onartuko du uztailaren 12ko hauteskundeetako mahaikideentzako Jarraibideen Eskuliburua. Eskuliburuak jada badu Hauteskunde Batzorde Zentralaren eta Euskadiko Hauteskunde Batzordearen oniritzia, eta oraingoan hauteslekuetako osasun-gomendioak jasotzen dituen eranskin bat ere izango du.\nUdalek ekainaren 13tik 17ra bitartean zozketa egiten dutenean, eskuliburua hauteskunde mahaietako lehendakariei, kideei eta ordezkoei banatuko zaie izendapenaren jakinarazpenarekin batera. Eranskinean jasoko diren eta egun horretan bete beharko diren neurriak Osasun Sailaren ebazpenean ezarritakoak dira.\nNeurriak. Mahaiko kideen, hautesleen eta gainerako langileen babes pertsonala ziurtatzeko neurriak ezarri dituzte dagoenerako, baina neurri horiek egoeraren arabera egokitzen joan ahalko direla zehaztu du Beltran de Herediak.\nHautesleak maskarekin joan beharko dira hauteskunde mahaietara, eta NANa erakutsi beharko diete mahaikideei. Horiek hala deritzenean, gainera, maskara kendu beharko dute, indentifikazioa bermatzeko. Hauteslekuetan segurtasun tartea uztea bermatu beharko da, baita maskara kirurgikoa erabiltzea eta eskuak sarri garbitzea ere.\n“Hauteskunde mahaia osatzen duten pertsonen arteko segurtasun tartea bermatuko da, bai eta botoa ematera joaten diren pertsonen artekoa ere, lurrean jarritako marken bidez; marka horiek norberaren txanda iritsi arte itxaroteko lekua seinaleztatuko dute. Berdin jokatuko da altzarien kasuan ere: boto-kutxa, kabinak…”, azaldu du Nekane Murga osasun sailburuak. Hauteslekurako sarbideetan ere ordena mantenduko dela adierazi du, eta horretarako, sarrera-irteerak antolatuko dituztela esan du, “jende pilaketak eragozteko”. Ilarak sortuz gero, hautesla zaurgarriak (6 urtetik gorakoak edota haurdun dauden emakumeak) lehenetsiko dira, hauteskunde-mahaietan ahalik eta denborarik gutxien igaroko dutela bermatzeko”.\nHala ere, instalazioak aurretiz desinfektatuta egongo direla zehaztu dute, eta bozketa egunean mahaiak, boto-kutxak eta kabinak tarteka garbituko dituztela esan dute, bai eta komunak, ateen heldulekuak, eskudelak eta sarri ukitzen diren bestelako gainazalak ere. Hauteslekurako sarreran nahiz mahaietan gel hidroalkoholikoa egongo da, bai eta zakarrontziak ere.\nPosta bidezko botoa. Segurtasuneko sailburuak aipatu du posta bidezko botoa eskatzeko epea hasi zenetik aurreko hauteskundeetan baino eskaera gehiago egin direla, segur aski osasun-egoeraren ondorioz, bai eta Eusko Legebiltzarrerako hauteskundeak udan egingo direlako ere. Maiatzaren 19an hasi zen posta bidezko bota eskatzeko epea, etaaurreko hauteskundekin alderatuta, boto bakoitzeko zortzi gehiago eskatu direla zehaztu du.\nPosta bidezko botoa emateko izapideak hasteko epea uztailaren 2an amaituko da. hauteskundeak.eus web-orriaren bidez zuzenean eskatu ahalko da EINren formularioa, eta norberaren datuekin bete eta sinatu ondoren, eskaera dagokion posta-bulegora eraman behar da.\nHauteskunde Batzorde Zentralak Correos gaitu du boto-eskaerak telematikoki eta sinadura elektronikoarekin egin ahal izateko. Hala, posta bidezko botoa eskatzen dutenek, postariak hauteskunde-dokumentazioa etxean ematen dienean, aukera izango dute postariari botoa emateko, posta-bulegora joan beharrean.


Irunen nabarmen gora egin dute koronabirus kasuek : Bidasoko Hitza\nIrunen nabarmen gora egin dute koronabirus kasuek\nHilaren 22tik atzora 13 pertsona gehiago daude eri Covid-19 birusagatik. Berri ona: Bidasoko Ospitalean zegoen gaixo bati alta agiria eman diote.\nOsasun Sailaren azken datuen arabera (hilaren 23ko 20:00etako zifrak dira), eta 22ekoekin alderaketa eginez, nabarmen egin du gora Irunen Covid-19agatik eri direnen kopuruak: denbora tarte horretan 13 kasu konfirmaturen berri eman du Osasun Sailak. Martxoaren 18an datuak herriz herri ematen hasi zirenetik, Irunek izan duen igoerarik handiena, era nabarmenean gainera, izan da. Hondarribian ez da kasu gehiagorik izan.\nHonakoak dira Irun eta Hondarribiko kasu konfirmatuak martxoaren 23ko 20:00etan (parentesi artean, hilaren 22ko datuak)\nIrun: 46 (+13).\nHondarribia: 5 (=).\nBidasoko ospitalean, gaixotasunagatik bederatzi pertsona daude ingresatuta.Datu baikorra: azken orduetan pertsona bati alta eman diote, gainditu egin du gaixotasuna.\nBestalde, Irungo Caser Residencial Anaka egoitzan dauden 14 kidek dute gaixotasuna (horietako bi, larrienak, Donostiako Gurutze Gorriaren Ospitalera eraman dituzte), eta Hondarribiko Residencial Betharram egoitzan, berriz, beste hiruk dute. Bestalde, Hondarribiko Uliazpi egoitzan sei dira koronabirusa dutenak.\nEider Mendozak Gipuzkoako Foru Aldundiko bozeramaileak atzo esan zuenez, “beharrezkoak diren neurri guztiak” ari dira hartzen egoitzetan. Hain zuzen, eta Caser Residencial Anaka zentroari dagokionez, Gipuzkoako Foru Aldundiko suhiltzaileen zerbitzuak instalazioen desinfekzioa burutu zuen atzo, eta espezializatutako enpresa batek gela guztien garbiketa espezifikoan sakonduko zuen. Era berean, Mendozak jakinarazi zuen beharrezko detekzio froga guztiak egiten ari direla, bai pertsona erabiltzaileen artean, eta baita profesionalen taldean ere. Egoitzak, gainera, “babeserako behar duen material guztia” du eskura, eta lantaldea indartu dute “egoera konplexu honi aurre egiten jarraitzeko”.\nOsasun Sailaren koronabirusaren datuen analisi txostena (2020-03-23, 20:00etan)


Gutuna: 'Badiaren biziberritzea Antxorentzat' - Oarsoaldeko Hitza : Oarsoaldeko Hitza\nGutuna: 'Badiaren biziberritzea Antxorentzat'\nADIFek Pasai Antxoko tren geltokia berritu behar duela iragarri du; iritzi artikulu honetan geltokia berritzeko planteamendu bat proposatzen da, eta tokiko erakundeei horren alde egin dezaten eskatzen zaio, ADIFekin negoziatuz.\nEduardo Perez Cortes\nPasai Antxoko tren geltokia\nHilabete bat baino gehiago da ADIFek sorpresaz hartu gintuela, Antxon geltoki berri bat eraikitzeko asmoa duela iragarriz. Geltokiaren lurrek Antxo Iparraldea zokoratu eta baldintzatzen dute, ganorazko autobus geltoki baterako ere nahikoa tokirik utzi gabe.\nAntxoko geltokiak erabiltzen ez diren trenbideak ditu, eta oso gutxi erabiltzen den eraikin bat bidaia txartelen salerosketarako. Horiez gain, sei trenbideetako parke bat du aparkalekurako, aspalditik oso gutxi erabiltzen dena. Tren bat edo bi egon ohi dira aparkatuta, eta askotan bat bera ere ez, beraz, bistan da ez dela oso beharrezkoa, are gehiago kontuan izanik Lezo-Gaintxurizketako geltoki intermodalean aparkalekurako trenbideak egongo direla.\nOso komenigarria litzateke gure erakundeek (udala, aldundia eta Eusko Jaurlaritza) urrezko aukera hau baliatzea eta aipatu lanak badiaren biziberritzearen parte bailiran kontuan hartzea (izan ere, Antxori, biziberritze horren barruko ezer ez baitzaio egokitzen ari) eta ADIFekin negoziatzea, geltokia berritzeko proiektua aparkaleku eremurantz mugituz. Hau da, bazter trenbideak eta txarteldegia hartzen duen eraikina kendu, eta trenbide nagusiak aparkalekurantz mugitu. Modu horretan Pasaia-Irun norabidean doan trenbidea Pasaia-Donostia trenbidea bihurtuko litzateke (gaur egun jada Donostiarantz trenak irteten dira) eta geltokia bera eta nasa eta aparkalekurako 1 eta 2 trenbideak, trenbide nagusi bihurtuko lirateke; Horiez gain, gaur egun aparkaleku gisa erabiltzen den 3. trenbidea Pasaia-Irun arteko nasarako litzateke. Hau guztia eginda ere, aparkalekurako hiru trenbide geratuko lirateke soberan.\nProiektuaren aldaketa honekin Antxo Iparrak espazio ezin ederrago bat irabaziko luke, etorkizunerako proiektuei ateak irekiz, errepidea etxeetatik aldentzea kasu, eta pasealeku edo bulebar bat eraikitzeko aukera sortuz (bere garaian agindu ziguten moduan, baina gaur gaurkoz ez daukaguna), edota ganorazko autobus geltoki bat eduki, (eta ez gaur egun daukaguna), aparkatzeko toki hain eskasak eta beharrezkoak sortu, eta bestelako hamaika hobekuntza ahalbidetu.\nIrunen ADIFekin negoziatzea lortu dute trenbideak lurperatzeko; Antxorako planteamendu honetan ez da hainbeste eskatzen. Tren geltoki berri bat toki berean eraikiko balitz Antxo Iparra zokoratuta eta kondenatuta geratuko litzateke, espaziorik gabe, hamarkada askotarako, eta hori gertatzea, gaur egun, oso tamalgarria litzateke.\nPlanteamendua grafikoki azalduta


Bilbao Bizkaia Design Week 2021 - Kulturklik\nBilbao 2021(e)ko azaroaren 18(e)tik 2021(e)ko azaroaren 25(e)ra\nEsparru guztietatik premiaz jorratu behar diren erronka handien une historiko bat bizitzen ari gara. Klima-aldaketak, osasun-, ekonomia- eta gizarte-krisiak, biztanleak zahartzeak, aurrerapen teknologikoek eta eraldaketa digitalak bizitzeko, egiteko eta izateko modu berrietara hurbiltzen gaituzte (jasangarriagoak, inklusiboagoak eta sortzaileagoak), bai eta izaki bizidun guztiontzako partekatutako etorkizun atsegin eta seguruagoak irudikatzera eta horietara jotzera ere.\nTestuinguru honetan, kultura- eta sormen-sektoreetako eragileoi (pertsonak eta erakundeak) inplikatzeko eta modu proaktiboan parte hartzeko eskatzen digute, betiko diziplinetatik eta sortzen doazenetatik irtenbideak proposatuz, artearen, kulturen, sormenaren, gizartearen, zientziaren eta teknologiaren jardunak gurutzatuz, eta, nola ez, sormen-sektoreen artean elkarrekin gurutzatuz.\nAurtengo gaiaren abiapuntua IGARO kontzeptuaren inguruko hausnarketa da, zeharka eta bidegurutze organiko edo erradikalak sortuz igarotzea, EGITEN hasteko lekua izan daitezen. Prozesuen, produktuen eta zerbitzuen “linealtasuna” ahaztea, berritzaileak izateko “zirkultasunetik”, lankidetzatik eta hibridaziotik. Beste diziplina batzuetatik eta beste diziplina batzuekin ikastea, azken finean, gurutzatu eta nahastea erronkak beste modu batean jorratuko dituzten proposamen baliagarrietara igarotzeko.\nZer gertatuko litzateke filosofiaren kontzeptuak diseinuaren prozesuan sartuko bagenitu? Eta artisautza adimen artifizialarekin nahastuko bagenu? Zer sortuko litzateke ikus-entzunezko komunikazioa, parte hartzeko diseinua eta jasangarritasuna uztartuko bagenitu? Bideo-jokoen enpresak eta industria-enpresak gurutzatu ahal izango lirateke balioa sortzeko? Arteak, diseinuak eta teknologiak biztanleen zahartzearen erronka jorratu ahal izango lukete?\nBBDW21 ekimena hausnartzeko, eztabaidatzeko eta elkarrekin sortzeko espazio bat da, eta bidegurutze horiek denboran askatzeko modua landu nahi da, egiteko modu berrietarako, aukera berrietarako eta etorkizun berrietarako benetako trantsizioa sortzeko.\nBilbao Bizkaia Design Week 2021: egitaraua\nData 2021(e)ko azaroaren 18(e)tik 2021(e)ko azaroaren 25(e)ra\nBilbao Bizkaia Design Week 2021: egitaraua (pdf)


Best 24 Tattoo Tatuajeak Ideien Diseinua Emakume eta gizonen kasuan - Tatuajeak Art Ideas\nBest 24 Tatuajeak diseinatzeko ideia gizonezko eta emakumezkoentzat\nsonitattoo Uztaila 12, 2016\nTatuaje amateur eta adituei bazaude, badira milaka bularretako diseinuak lotu nahi dituzunak.\n# Tatuaje estetikoen erabilera ohiturak baino gehiagotan ikusi dugu, gorputzean duen eragin lodia eta harrigarria dela eta. Irudiaren iturburua\n#Tattoos hauek eder, beldurgarria, harrigarria, ausarta eta are beldurgarria izan daitezke. Zure marrazkia egin nahi duzunaren araberakoa da. Irudiaren iturburua\nOinetako tatuajeak modan daude. #Designs munduko toki guztietan aurkitu ditzakezun tatuaje lekuenetariko bat izan daiteke. Irudiaren iturburua\nTatuaje bat marrazteko orduan bularrean kokatzen den jakin nahi duzu. Gizonek esan dezakete bularrean lepotik hurbil dagoen zatia dela eta, muskuluetako pectoralen azpiko klabikerengana ari gara. Hau da gizonezkoek beren bularrean definitzen dutena. Irudiaren iturburua\nEmakumeek esan dezakete bularreko guneak ez direla bularrean parte hartzen. Horrek ez du esan nahi eremu horietan tatuajeak ez izatea. Irudiaren iturburua\nLarruazaleko diseinuei dagokienez, ez da ezer egingo. Jakin behar duzu bularrean tatuajeei buruz hitz egiten duzunean gertatzen diren okerrak direla marrazkia ez dela mingarria. Irudiaren iturburua\nArrazoi horri esker, uste dute gaizki sinesten dutela emakumezkoen pectorals eskualdea eta emakumezkoen bularreko eremuetan kutxak aurkitu dituztela. Irudiaren iturburua\nEsango dizugu bonba polita dela bularraren zati bat dela. Zure bularretako diseinua aukeratu aurretik, ziurtatu besaulkiaren eta kurben naturalen artean dauden protuberantzekin perfektua den diseinua aukeratzen duzula. Irudiaren iturburua\nEz dakizkizuke marrazkiak Interneten. Harrigarria bada ere, interneten agertzen diren bularretako tatuajeak zure gorputzean oso bestelakoak izango dira. Irudiaren iturburua\nBularreko tatuajeak 20en aurretik existitu dirath mendean. Bularretako tatuajeak erabiltzen ari zarenean, ziurtatu zure istorioa kontatuko duen diseinu ezin hobea duzula. Irudiaren iturburua\nBularrean tatuajeak marrazten dituzten jende gehienak tatuaje horren esanahia eta haien bihotzetara eramaten dute. Beti esango dizugu tatuaje-marrazki bat egin aurretik egin dezakezun onena zure ikerketak lehenbailehen egitea dela. Irudiaren iturburua\nOheko tatuajeak leku desberdinetako moda bihurtu dira. Hori dela eta, modu desberdinetan marrazten dugu, eta diseinuak tatuaje artistikorik onenean soilik ikus dezake. Begiratu mota honetako tatuaje bularrean eta esaguzu ederra dela. Irudiaren iturburua\nBularreko tatuajeen tinta gorputzaren edozein ataletan tinta daiteke. Batzuetan, bularrean tatuajeak itxura bikaina ikusten dugu. Munduko tatuatzaileen sormenaren aniztasun bikainari esker. Ezin duzu tatuaje bularrean ikusi eta ez ezazu bigarren begirada bat. Irudiaren iturburua\nGarrantzitsua da hegaztien tatuajeak funtsezko bihurtu direla ulertzea. Gure denbora behar duzu hegaztien lineako katalogoaren bidez bilatzen duzun aukeran. Egin behar duzun lehen aldia da tatuajea nor zaren esango dizuena. Irudiaren iturburua\nHegazti mota ezberdinak daude; espezie guztietako eta tamainako hegazti basatiak eta basatiak. Hegazti bakoitzak bere garrantzia du, eta horregatik, hegaztien tatuaje motaren arabera kontuz ibili behar dugu. Hartu esate baterako, bele edo ardia magia beltz eta sorginkeriarekin lotu da, usoak zuriak bakea eta garbitasuna sinbolizatzen dituzten bitartean. Irudiaren iturburua\nGaldera hau erantzuteko metodo sinplea da bilatzen ari zaren tatuaje egiaztatzea. Bularrean tatuajeak hainbat lekutan royalty adierazten du. Gaur egun, bularretako tatuajeen joera hazten ari da eta arrazoi gehiago ere badaude. Irudiaren iturburua\nGarrantzitsua da bularrean tatuaje diseinua funtsezko bihurtu dela ulertzea. Gure denbora behar duzu kutxen lineako katalogoaren bidez bilatzen duzun aukeran. Irudiaren iturburua\nImajinatu, bularrean tatuaje hori ez da erronka sortzen. Etxean lan egiten duen etxeko lan onekin, ziur asko horrelako bat izatea. Irudiaren iturburua\nGizonezkoen bularrean tatuajeak ez dira laster joango. Gizonaren bularra marrazteko pertsona egokitzeko eta laua eta zabala delako, marrazki asko egin daitezke hemen. Irudiaren iturburua\nNahi al duzu hau? Egin behar duzun lehen aldia da tatuajea nor zaren esango dizuena. Irudiaren iturburua\nHorrelako tatuaje bat lortzeko, denbora hartu eta galderak egin eta jakin nahi duzu non nahi duzun. Irudiaren iturburua\nEgin klik hemen Chest Tattoo Diseinu gehiago lortzeko\nlau × bost =\nhenna tatuajeneskentzat tatuajeakgarezurraren tatuajeakmanga tatuajeakarrano tatuajeakkoroa tatuajeakelefante tatuajetatuajeak gizonentzatdreamcatcher tatuajeakoinez tatuajeakiparrorratza tatuajetatuaje ideiakmoon tatuajeakbeso tatuajeaklehoien tatuajeakaingeru tatuajeakatzera tatuajeaktximeleta tatuajeakcherry blossom tatuajepeacock tatuajearrow tatuajeaingura tatuajeakigo tatuajeakarreba tatuajeaklepoko tatuajeakLotus lore tatuajebegi tatuajerip tattoosdiamante tatuajetximinoen tatuaeguzki tatuajeaktatuaje gurutzatuakLuma Tattoobularrean tatuajeakBihotz tatuajeakonena lagun tatuajeakOrkatila tatuajeaktatuaje infinituapuntuko eta tatuajeakzodiako zeinu tatuajeakdragoi tatuajecute tatuajeaktatuaje tribalakhegazti tatuajeakbikote tatuajeaklore tatuajeakmehndi diseinuacat tatuajeakeskuko tatuajeakakuarela tatuaje


Buru-nahasteen % 75 18 urte baino lehen izaten dira. | Consumer\nBuru-nahasteen % 75 18 urte baino lehen izaten dira.\nAsaldura ohikoenak depresiboak eta antsietatekoak dira, eta ondoren, nortasunaren nahasteak eta substantzien erabilera, nahaste psikotikoez gain.\nBiztanleen %27k buru-nahaste edo eritasun motaren bat du edo izango du bizitzan zehar. Arazo horien erdiak 14 urte baino lehen gertatzen dira, eta %75a 18 urte bete aurretik, Espainiako Osasun Mentaleko Konfederazioak dioenez. Gainera, 15 eta 29 urte bitarteko pertsonen %30ek osasun mentaleko arazoren bat izan dutela kalkulatzen da, eta suizidioa da haien arteko bigarren heriotza-arrazoia. Osasunaren Mundu Erakundearen (OME) datuen arabera, buru-nahasteen prebalentziak hazten jarraitzen du, eta horrek ondorio nabarmenak eragiten ditu pertsonen osasunean, baita ondorio sozioekonomiko larriak ere herrialde guztietan. Osasun globaleko arazo horri buruz hitz egiteko, Madrilgo Nuestra Señora de la Paz klinikako Pedro Martínez psikiatrarekin eta Calixto Plumed Moreno psikologo klinikoarekin hitz egin dugu.\nOMEren arabera, osasuna erabateko ongizate fisiko, mental eta soziala da, eta ez bakarrik gaixotasunik edo gaixotasunik eza. “Osasun mentalaren kontzeptua eztabaidagarria da, eta ez dago definizio unibertsalik”, ohartarazi du Pedro Martínezek. Adituak dioenez, OMEk eskaintzen duen osasun-definizioarekin bat etorriz, osasun mentala egoera iraunkor samar gisa sailka daiteke, non pertsona ondo egokitua dagoen, bere buruaren eta bere bizi-inguruabarren balorazio egokia egiten du eta bere burua eginda dagoela sentitzen du. “Osasun mentala norbera bere buruaren eta beste pertsona batzuen aurrean nola sentitzen den eta nola erantzuten dien bizitzaren eskaerei” azaltzen du psikiatrak.\nZer da buruko eritasuna?\n“Prozesu psikikoetan eta nortasunaren oreka normalean asaldura bat duen buru-nahastea da”, laburbiltzen du Calixto Plumedek, eta Martínezek, berriz, deskribapen zabalagoa egiten du. Alde batetik, buruko gaixotasunak psikosiak dira, “haluzinazioak edo delirioak bezalako sintomek haustura biografikoa eragiten dute, eta horrek errealitate-judizioa galtzea dakar”. Bestetik, buru-nahasteen ezaugarria da “egoera emozional edo jokabide bat agertzea, zeinen intentsitateak edo iraupenak eguneroko jarduerak egitea eragozten edo zailtzen duen haserrea eragiten baitu”.\nZein da gaixotasun baten eta nahaste baten arteko aldea?\nBuru-nahasteetan, errazagoa egiten zaigu bestearen “lekuan jartzea” edo pertsona hori zer gertatzen ari den asmatzea, “adibidez, maite dugun pertsona bat galtzeagatiko tristura-erreakzioa”, dio Pedro Martínezek. Aldiz, “gaixotasun mentala funtzionamendu psikiko arruntaren alterazio bat da, gure esperientziatik ezagunak ez zaizkigun fenomenoak agertzen dituena”.\nZein dira helduen gaixotasunik ohikoenak?\n“Buru-nahaste ugari dago, eta horietako bakoitzak agerpen desberdinak ditu. Oro har, pentsamenduaren, pertzepzioaren, emozioen, jokabidearen eta besteekiko harremanen asalduren konbinazioa dute ezaugarri”, dio Plumed psikologo klinikoak. ESEMeD-España ikerketaren arabera, asaldura nagusiak depresiboak (emakumeen % 15ek eta gizonen % 6k, gutxienez, depresio-aldi bat dute bizitzan zehar) eta antsietatekoak (emakumeen % 13k eta gizonen % 6k ere pairatzen dute) dira; ondoren, nortasunaren nahasteak eta substantzien erabilera (% 8-10 inguru).\nEta haur eta gazteengan?\nPlumed doktoreak azaldu duenez, etapa horietako buru-gaixotasunek ezaugarri psikotikoak dituzte, hala nola anorexia edo bulimia, edo familia-arazoengatik, jazarpenagatik edo bullying-agatik desegituratutako portaerak. Arazo horiei, azken urteotan, teknologia berrien mendekotasunak gehitu zaizkie, eta horrek gizartearekiko loturak haustera eta geroago beste arazo batzuk sortuko dituen harreman-gabezia batera eraman ditu. Calixto Plumedek dio alarma-seinale izan daitezkeela haurrak eta gazteak denbora luzez bakarrik egotea, gelan isolatzea edo kalera atera edo eskolara joan nahi ez izatea.\nSemeak arazoak ditu jokoarekin?\nZer tabu daude gaixotasun horien inguruan?\n“Gaixotasun mentalei eman ohi zaizkien ezaugarrietako bat da kronikoak edo sendaezinak direla, pertsona hauskor, nagi edo ezegonkorretan gertatzen direla eta jokabide oldarkor edo aurresanezinak izateko arriskua dutela”, dio Martínez psikiatrak. Plumed-en aburuz, estigma horietako asko komunikabideetatik datoz. “Komunikabideek askotan gehiago kezkatzen dute, eta ez diote laguntzen gaixotasuna hobeki ulertzen. Gaixo mentala berria da gure gizarte-morboa sustatzen duten erasoak, bortxaketak edo bestelako jarduerak agertzen direnean. Zer gaixotasun den, depresioa, alkoholismoa, drogazaletasuna, dementzia, psikosiak… kasu batzuetan lastima apur batekin erreakzionatzen dugu, edo besteetan errezeloa”, dio psikologoak.\nNola eragiten diote estigma horiek gaixoari?\nPlumedek azaltzen duenez, buru-nahaste bat duten pertsonek sozialki egozten zaizkien estereotipoak asimilatzen dituztenean, berezkotzat hartzen dituzte eta beren buruari egozten dizkiote. “Prozesu horrek ondorio suntsitzaileak izan ohi ditu; izan ere, ikusten dute ezaugarri negatiboekin lotutako gizarte-kategoria baten parte direla”, azaltzen du, eta azaltzen du buru-nahastea duten pertsonek estigma hautematen dutenean, autoestimua galtzen dutela, isolatu egiten direla eta konnotazio negatibo horiek beren buruari egozten zaizkiola.\nNola lagundu buru-eritasuna duenari?\nPedro Martinezek, lehenik eta behin, aurreiritzi estigmatizatzaileak ez esleitzea gomendatzen du. Era berean, ahalik eta jarrera ulergarriena eta hurbilena ezartzea eta gaixoari laguntza espezializatua eskatzen laguntzea. Plumedek gehitu duenez, osasun zerbitzuek ematen duten laguntzaz gain, laguntza eta laguntza soziala eman behar zaie. Hezkuntza programetan parte hartzea, lana eta etxebizitza aurkitzen laguntzea ezinbestekoak dira normaltasunez bizitzeko eta beren gizarte ingurunean aktibo sentitzeko. Alde horretatik, psikologia klinikoko doktoreak funtsezkotzat jotzen du familiaren laguntza: “Eguneroko errutinak ezartzea, otorduetarako, jolaserako, ikaskuntzarako, besteekiko harremanetarako eta lorako une zehatzak ezarriz, ezinbestekoa da beharrezko ez den estresa saihesteko”. Halaber, garrantzitsua da osasun zerbitzuek garapen arazoak dituzten haur eta helduen jarraipen erregularra egitea eta zaintzaileekin harremanetan egotea.


kritiken hemeroteka » Objektuen lirika\n« Neguko zirkua | Garaile galtzaile »\nNeguko zirkua / Harkaitz Cano / Susa, 2005\nObjektuen lirika Ibon Egaña / Berria, 2005-10-25\nAgian hau esatea boutade bat da, baina literaturaren (oro har artearen) eta bizitzaren arteko harremana arakatzea, hari horiekin jolas egitea izan da eta da Harkaitz Canoren literaturaren oinarri eta funts nagusietakoa. Bizitza nola artean sartzen den gogoetatzea, eta, batez ere, artea bizitzan eta errealitatean nola infiltratzen den, berau itxuraldatuz. Errealitatearen eta bizitzaren kontzeptzio barne-muinetaraino estetikoa baita Canoren literaturak eskaintzen diguna: esteta baten begirada. Hainbesteraino non bilduma honetako zenbait ipuinetan bezala, errealitate sozio-politiko mikatzera hurbiltzen denean ere (Itoizko urtegiaren edo martxoaren 11ko atentatuen gaira) errealitatearen alde estetikoa, ia-ia plastiko eta bisuala azaleratzen baititu.\nErrealismotik ezer gutxi duen Canoren begiradak objektuak ditu jo-puntuan ipuin-liburu honetako narrazio askotan. Aulkia, ogia, sofa, eskularrua… objektu arruntak aski ditu estetaren begiradak arruntasunetik atera eta balio artistikoa ez ezik esangura sakonagoa ere emateko. Hala, objektu eta elementu desberdinen konbinazio ustez ausazkoetatik sortzen da ipuinerako lehengaia, kasualitatezkoak diruditen konbinazioen ondorioz. Bernardo Atxagak oroitzen zuen Groenlandiako lezioa-n bere belaunaldiak Borgesekin zuen zorretako bat zela kausalitatea ulertzeko modu berri hura, magikoa deitu izan dena, eta zor hori berritzen du Neguko zirkua-k ere, Canoren narratiba gehienak bezala. Horrekin batera, definitzen zaila den hizkuntza poetikoak, estiloak egiten dute berezi Canoren mundu narratiboa.\nAlabaina, errealitatearen pertzepzio estetikoan, hizkuntza poetikoaren edertasunean edo kausalitate magikoan oinarritzen den narratibak badu arrisku bat, hots, efektismoan, akrobazia soilean geratzekoa. Estilo berezkoa eta markatua izatearen ajeak, agian. Eta irudipen hori zuen irakurle honek Telefono kaiolatua liburuko zenbait ipuin irakurtzean, irakurketaren gozamena maila azalekoan geratzen zela, eta baita Neguko zirkua honetako zenbait narrazio leitzean ere (“Aulkien Historiako une estelarrak” edo “Literatura unibertsala eta ozeanoa”). Dena den, badira estilo transferiezin, prosa berdingabe eta erritmo narratibo arras lortuaz gain atzean istorio zirraragarriak, barnera heltzen diren gizon-emakumeen gaineko kontakizunak dituzten ipuinak ere, eta puntu horretan lortzen du liburuak (eta Canoren literaturak) goren gradua eta maisutasuna. “Argentinar lotsatia”, “Houdiniren anaia” edo “Ez zaie errazegi jarri behar” dira horren lekuko. Heriotza, gaixoaldia, bakardadea, bizitzaren ifrentzuak ateratzen dira orduan azalera, hondoa jotzera iristen ez den arrats-berako dekadentzia erdiragarri batez, Carver eta Canoren beste maisu estatubatuarrak gogora ekarriz.\nBaina bada besterik ere, ez baitira eite berekoak liburu honetako narrazioak. “Gu ohartu gabe bizi gaituzten garaiotan, lausotu egin da, nire iritziz, ipuinaren eta, ipuinaren eta saioaren, saioaren eta poemaren, artikuluaren eta poemaren arteko nahasketa den artefaktu literarioaren arteko banalerroa”, zioen Canok autopoetika moduko testu batean, Neguko zirkua-n zekarrena aurreratuz edo. Ipuinak poema traza hartzen du une iheskorra harrapatzen duen testu lirikoa denean; saioarena literaturaz gogoeta egiten duenean, ipuin bainoago artefaktu bihurtzen delarik. Halaber, Belarraren ahoa-n antzematen hasten zen metafikziorako eta metaliteraturarako joera berresten dute “Oin hotsak goiko solairuan” vila-matastarrak eta beste hainbat narraziok, literaturaren gaineko literatura eginez eta fikzioaren bidez sorkuntzaren gaineko gogoeta bideratuz; eta begitantzen zaio bati izan lezakeela agian etorkizunean sormenerako bide oparoa hor Harkaitz Canok. Bitartean, gure ipuingintzaren zenbait harribitxi biltzen dituen Neguko zirkua-rekin geratzen gara.\nHormako paper horia\nMoio - Gordetzea ezinezkoa zen\nDen-dena nahi dugu\nLurra eta dardara\nEl Diario Vasco (908)\nEl Correo (796)


2018rako diru-laguntzak onartu ditu Udalak, behin-behinean - Noticias - Usurbil\nAste honetan bildu da Diru-laguntzen Batzordea, eta kultura, kirola, ingurumena, nekazaritza eta gizartegintzako alorretarako diru-laguntzak eskuratzeko aurkeztu dituzten proiektuak aztertu dituzte. Hala, proposamen guztiak irakurrita, ze talde eta egitasmo diruz lagunduko den erabaki du, baina, oraingoz, behin-behinekoa da erabakia, izan ere, batzordearen ebazpena Gipuzkoako Buletin Ofizialean aurkeztu eta hurrengo egunetik zenbatzen hasita, nahi duenak 10 eguneko epea baitu alegazioak aurkezteko. Nolanahi ere, guztira ia 180.000 euro banatzea proposatu du.\nHonako hauek dira atalez ataleko xehetasunak:\n2018an burutu asmo diren kultur egitasmoak diruz laguntzea du xedetzat diru-laguntza honek. Guztira, 18 taldek egin dituzte eskaerak, iaz baino hiru taldek gutxiagok, eta diru-laguntzen deialdira aurkeztutako ekintzak 90 izan dira, hau da, iazko kopuru bera. Edonola ere, 11 baztertu egin dira, eta, honenstez, 79 ekintza lagunduko dira.\nArlo honetarako 80.000 euro zeuden banatzeko, eta 78.759,79 euro bideratzea proposatu du batzordeak. Hala, ikastaroetarako 13.501,04 euro banatuko da, irteeretarako 72 euro, kanpamendu eta udako ekintzetarako 13.80 euro, eta bestelako ekintzetarako 51.206,75 euro. Taldeek gastu bezala aurkeztutako aurrekontua, ordea, askoz handiagoa izan da: 170.690 eurokoa izan da. Onartutako gastua, hainbat ekintza eta kontzeptu kenduta, berriz, 138.830 eurokoa izan da.\n“Oreka bermatzen saiatzen gara beti diru-laguntzen ebazpenetan, eta horixe izaten da arrazoi nagusia ekintzaren bat baztertu edota onartutako gastua gutxitzeko. Batez ere, auzoen arteko oreka bermatu nahi da, eta izaera bera duten ekintzetan irizpide berak ezartzen saiatzen gara, hau da, herritarren parte-hartzea eta interakzioa sustatzen duten ekimenei garrantzia ematen saiatzen gara”, adierazi du Alaitz Aizpurua Ogasun-zinegotziak.\nAurten ere ekimen eta proiektu ugari aurkeztu dira, eta, hori nabarmentzekoa eta azpimarratzekoa dela uste du Aizpuruak. “Usurbil herri bizia eta dinamikoa den seinale”. Edonola ere, kopurua handia izanagatik ere, iaztik edo aurreko urteetatik berritasun gutxi suma daiteke. Hain justu, aurtengo deialdian, ekintza berritzaileak izateari garrantzia eman zaio, baina ez egon halakorik. “Ez da gauza bera urteetan egin ez dena edo berritzailea izatea. Agian ez da ondo ulertu”.\nKulturako diru-laguntzen deialdiak hamabi urteko ibilaldia egin du. Ibilbide horretan ikusi da urte hauetan talde eta ekintza kopuruari eutsi egin zaiola. Usurbil herri aberatsa den seinale. “Herri eragileek egiten duten lana Udaletik babestu eta indartzea dagokigu”.\nDiru-kopuru hauek jasoko dituzte herriko taldeek:\nDatorren urtean hobekuntza batzuk txertatu nahi dituzte, Zirrara: diru-laguntza publikoen inpaktua neurtzeko ikerketa-k utzi dituen ondorioei jarraiki. Ikerketa horretan hainbat hobekuntza egitea proposatu zen eta hobekuntza horiei heltzea da 2019ko diru-laguntza deialdiaren erronka. Esaterako, Alaitz Aizpurua zinegotziak azaldu duenez, herrian gero eta sortzaile gehiago ditugu, eta sortzaileen lana diruz laguntzeko bideari heldu nahi dio Udalak.\nModu batez edo bestez, 50.000 eurotik gora bideratuko dira kirolera. Herriko kirol-taldeen artean 45.000 euro banatuko ditu Udalak. Modu honetan:\nHorretaz gainera, parekidetasuna sustatzen duten hainbat ekimen ere diruz lagunduko dira (2.320 euro), baita kirol egokitua laguntzeko ere (3.000 euro). Bestalde, beste mila euro ere banatuko dira, kirol-elkarte ez direnen kirol-jarduerak laguntzeko.\nGizarte-zerbitzuen arloan egitasmoak gauzatzeko diru-laguntzak dira honakoak, eta arlo honetan, 19 talderi emango zaio laguntza. Guztira, 12.000 euro. Talde guztiak Gipuzkoa mailakoak dira, eta guztiak ere Udaleko Gizarte Zerbitzuen Departamenduarekin aritzen dira elkarlanean, modu batez edo bestez.\nBestalde, deserrotze eta baztertze arriskuan daudenentzako diru-laguntzen deialdira herritar bakarra aurkeztu da, eta batzordeak diruz laguntzea erabaki du. Alaba Picassenteko espetxean du (Valentzia), Usurbildik 612 kilometrora, eta bidaiek eragiten dizkioten gastuak arintzeko laguntza ematea erabaki du.\nIgogailuak instalatzeko deialdira, aldiz, ez da inor aurkeztu, eta, horrenbestez, hutsik geratu da. Eskaera bakoitzeko, gehienez ere, diru-laguntza mila eurokoa izatea aurreikusten zen.\nDeialdi honetan erakunde pribatu zein publikoek edota norbanakoek 2017an garatutako egitasmoak laguntzen dira. Eskatzaile bakoitzari kostu osoaren % 50 eman ahal zaio, eta, gehienez ere, 2.000 euroko laguntza. Zortzi eskatzaile aurkeztu badira ere, seiri emango zaie laguntza. 5.000 euro zeuden banatzeko, eta 1.803 euro banatuko dira. Alaitz Aizpurua Ogasuneko zinegotziaren ustez, deialdi hau ez da herritarrengana iristen: “Jendeak uste du ingurumenarekin lotutako egitasmo handiak laguntzeko direa soilik. Norbanakoak energia murrizteko egiten ditugun argi edo lehio aldaketak, esaterako, diru-laguntza honetara aurkez daitezke”.\nDeialdi honetan erakunde pribatu zein publikoek edota norbanakoek 2017an garatutako egitasmoak laguntzen dira ere, eta eskatzaile bakoitzari kostu osoaren % 50 eman ahal zaio, eta, gehienez ere, 2.00 euroko laguntza. Hamaika eskaera aztertu dira, eta guztiak lagunduko dira. Orotara, 14.180,84 euro banatuko ditu Udalak.


Eider Arruebarrena | Onura\nKaixo, Eider Arruebarrena naiz.\nAbenturazale hauen artean ezinbestekoa den bezala, ni ere bidaiazale amorratua naiz. Mundua ikusteko eta kultura berriak ezagutzeko gogoak batetik, eta hainbat lurraldeetako tokikoekin hitz egiteko ahaleginek bultzatuta bestetik, ikasketak nire bigarren zaletasunera bideratu nituen: hizkuntzen arlora.\nCreo que le fait de parler 6 语言 and my communication skills els va convèncer que lanposturako aproposa nintzela. Frantsesa, ingelesa, gaztelania, euskara zein katalana, trebetasunez darabilzkit eta poliki-poliki, txineraz ere moldatzen ikasten ari naiz.\nEnpresen Zuzendaritza Masterra (MBA) dut gainera.\nOnuran, merkatu berriak irekitzen dituzten taldeen parte naiz. Proiektu zuzendarien eskutik, bezero potentzialak bilatu eta kontaktatzen ditut. Alde batetik, merkatutik informazio erabilgarria jasotzeko eta bestetik, salmentak bultzatzeko.\nSektore oso desberdinen inguruan ikasten ari naiz eta honek profesionalki haztea ahalbidetzen dit. Inguru dinamiko eta globalean egiten dugu lan, bezeroekin harreman zuzenean eta enpresei hedatzen laguntzea helburu izanik.\nHizkuntzak egunerokotasunean erabili eta bidaiatzea ahalbidetzen dit lan honek, eta batez ere lanean ikastea… Zer gehiago eska dezaket?